text:
Merogo
Lefoko merogo le raya sengwe se se jegang e ka nna bontlha bongwe jwa setlhare kgotsa matlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko merogo/morogo ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowa le one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mengwe e kgona go jewa e sa apewa fa e mengwe yone e jewa e apeilwe, gape le e mengwe ke tshwanelo ya gore e jewe e apeilwe. Merogo gantsi e jewa e apewa e le seshabo kgotsa mo dijong tse di letswai. Le fa go ntse jalo, merogo mengwe e dirisiwa mo dijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang se jewa" e ne e ise e simololwe go fitlha ka 18th century.[4]
Mafoko[paakanyo | edit source]
Go nale mafoko a le mane a a rayang merogo le maungo:
- Maungo(dimela): peo ya leungo (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Nngwe ya dimela di tshwana mmidi kgotsa dinawa, di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
Gantsi molefatsheng la Botswana merogo e jewa ka tamati, ditapole, anyansi le di carrots. Se di dira gore morogo o tiye dikotla tse di tlhokegang mo mmeleng wa motho gape maungo aa natetsha morogo thata. Merogo e tlhokana le thokomelo ee namatsang fa motho a e jadile, gonne merogo ke ngwe ya dimela tse di tshabelelwang ke go bola ka bonako, fa godimo ga moo e thokana le thokomelo e ntsi kgathanong le ditshidinyana tse di jang merogo gore di seka tsa senya morogo.
Gantsi thata gore morogo o gole sentle o tlhokana le go nosediwa, motshetelo, molemo wa pesticides. Se golo bogolo jang ka gore mo mafatsheng a tshwana le a Botswana jaana batho ka bontsi ba itshetsa ka yone temo thuo. Kajolo dimela le maungo a thokanale thokomelo e tshwanang le ya teemane.
Temo ya merogo le maungo e ka tshetsa batho[paakanyo | edit source]
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
Dikai tsa dimela tse di dirisiwang jaaka merogo.[paakanyo | edit source]
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
- Dinawa
Dikota[paakanyo | edit source]
Dingwe tsa dikota tse e leng gore morogo o nale tsone ke tse di latelateng tse di kwadilweng ka puo ya seeng:
vitamins A and E, protein, fiber, zinc, thiamin, calcium le iron le tse dingwe fela jalo. [1]
Tlhokomelo[paakanyo | edit source]
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
Maemo[paakanyo | edit source]
Template:Expand section Go nale maemo a ISO a a buang ka merogo le maungo.[6]
O ka tsibogela[paakanyo | edit source]
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
Dipadi[paakanyo | edit source]
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. Retrieved 2009-04-23.
Palo pele[paakanyo | edit source]
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2


c: text/html

text: 21 Morago ga moo, Jesu o ne a iponatsa* gape kwa barutweng kwa Lewatleng la Tiberia. O ne a iponatsa ka tsela eno.2 Go ne go na le Simone Petere, Thomase (yo o neng a bidiwa Lewelana),+ Nathanaele+ yo o tswang kwa Kana wa Galalea, bomorwa Sebede+ le barutwa ba bangwe ba le babedi.3 Simone Petere o ne a ba raya a re: “Ke ya go tshwara ditlhapi.” Ba ne ba mo raya ba re: “Le rona re tsamaya le wena.” Ba ne ba tswa mme ba palama mokoro, mme ga ba a ka ba tshwara sepe mo bosigong joo.+4 Le fa go ntse jalo, fa letsatsi le tlhaba, Jesu o ne a ema fa lotshitshing, mme barutwa ba ne ba sa lemoge gore e ne e le Jesu.+5 Mme Jesu o ne a ba raya a re: “Bongwanaka, a lo na le sengwe* se se jewang?” Ba ne ba mo araba ba re: “Nnyaa!”6 O ne a ba raya a re: “Latlhelang letlowa ka fa mojeng wa mokoro mme lo tla tshwara sengwe.” Ka jalo, ba ne ba le latlhela, mme ga ba a ka ba kgona go le gogela mo mokorong ka ntlha ya ditlhapi tse dintsi.+7 Foo morutwa yo Jesu a neng a mo rata+ o ne a raya Petere a re: “Ke Morena!” Fa Simone Petere a utlwa gore ke Morena, o ne a apara* seaparo sa gagwe sa ka fa ntle, ka gonne o ne a sa apara,* mme a itatlhela mo lewatleng.8 Mme barutwa ba bangwe ba ne ba tla ba le mo mokorong ba goga letlowa le le tletseng ditlhapi, ka gonne ba ne ba se kgakala le lotshitshi, e ne e ka nna dimetara di le 90* fela go tloga foo.9 Fa ba fitlha fa lotshitshing, ba ne ba bona molelo wa malatlha le tlhapi e le mo godimo ga one, gape go ne go na le senkgwe.10 Jesu o ne a ba raya a re: “Tlisang ditlhapi tse dingwe tse lo sa tswang go di tshwara.”11 Ka jalo, Simone Petere o ne a palama mokoro a bo a gogela letlowa le le tletseng ditlhapi tse dikgolo kwa lotshitshing, di ne di le 153. Le fa gone di ne di le dintsi jalo, letlowa ga le a ka la gagoga.12 Jesu o ne a ba raya a re: “Tlang lo jeng.” Go ne go se na ope wa barutwa yo o neng a na le bopelokgale jwa go mmotsa a re: “O mang?” ka gonne ba ne ba itse gore e ne e le Morena.13 Jesu o ne a tla mme a tsaya senkgwe a bo a se ba naya, o ne a dira se se tshwanang le ka tlhapi.14 Leno e ne e le lekgetlo la boraro+ Jesu a iponatsa mo barutweng morago ga gore a tsosiwe mo baswing.15 Fa ba sena go ja, Jesu o ne a raya Simone Petere a re: “Simone morwa Johane, a o nthata go feta dilo tseno?” O ne a mo raya a re: “Ee Morena, o a itse gore ke a go rata.” Jesu o ne a mo raya a re: “Fudisa dikwanyana tsa me.”+16 O ne a mmotsa lekgetlo la bobedi a re: “Simone morwa Johane, a o a nthata?” O ne a mo raya a re: “Ee Morena, o a itse gore ke a go rata.” Jesu o ne a mo raya a re: “Disa dinku tsa me tse dinnye.”+17 O ne a mmotsa lekgetlo la boraro a re: “Simone morwa Johane, a o a nthata?” Petere o ne a hutsafala ka gonne a ne a mmotsa lekgetlo la boraro a re: “A o a nthata?” Ka jalo o ne a mo raya a re: “Morena, o itse dilo tsotlhe; o a itse gore ke a go rata.” Jesu o ne a mo raya a re: “Fudisa dinku tsa me tse dinnye.+18 Ammaaruri ammaaruri ke a go bolelela, fa o ne o le monnye, o ne o tlhola o ikapesa o bo o ya kwa o batlang go ya gone. Le fa go ntse jalo, fa o tsofala o tla tsholetsa diatla tsa gago mme motho yo mongwe o tla go apesa a bo a go isa kwa o sa batleng go ya gone.”19 O ne a bua jalo e le go bontsha gore Petere o ne a tla galaletsa Modimo ka loso lo lo ntseng jang. Fa a sena go bua jalo, o ne a mo raya a re: “Tswelela o ntshala morago.”+20 Petere o ne a retologa a bo a bona morutwa yo Jesu a neng a mo rata,+ a tla a ba setse morago, ene yo kwa dijong tsa maitseboa a ileng a ikaega ka Jesu a bo a re: “Morena, ke mang yo o tla go rekisang?”*21 Ka jalo, fa Petere a mmona, o ne a raya Jesu a re: “Morena, gotweng ka monna yono?”22 Jesu o ne a mo raya a re: “Fa e le gore thato ya me ke gore a tswelele a tshela go fitlha ke tla, seo se go ama jang? Wena tswelela o ntshala morago.”23 Ka jalo, lefoko la gore morutwa yoo ga a kitla a swa le ne la anama thata mo bakaulengweng. Le fa go ntse jalo, Jesu ga a ka a mo raya a re ga a kitla a swa, mme o rile: “Fa e le gore thato ya me ke gore a tswelele a tshela go fitlha ke tla, seo se go ama jang?”24 Morutwa+ yono ke ene yo o ntshang bosupi ka dilo tseno e bile o kwadile ka tsone, mme re a itse gore mafoko a gagwe a boammaaruri.25 Tota e bile, go na le dilo tse dingwe tse dintsi tse Jesu a di dirileng, tse fa di ka bo di kwadilwe ka botlalo, ke tsayang gore lefatshe le ne le ka se ka la kgona go tshola memeno yotlhe e di kwadilweng mo go yone.+

robotstxt: allowed

filter: keep


text:
Oxford Lesedi Grade 7 Teacher's Guide (Setswana) Oxford Lesedi Mophato wa 7 Buka ya Morutabana (Approved)
Oxford Lesedi ke lenaane le le lekanyeditsweng la Puo ya Gae le le dirisiwang ke barutabana go ralala naga ka bophara. E humile ka diteng e bile e netefatsa kakaretso e e feletseng ya Pegelo ya Pholisi ya Kharikhulamo le Tlhatlhobo (CAPS). Oxford Lesedi ke kgobokanyo ya dikwalo e e nang le ditlhangwa tse di gogelang e bile di kgatlhisa tse di letlelelang tswelelopele le go akaretsa maemo a a farologaneng a go buisa.
Features
- E ruta ditlhangwa tse di farologaneng tse di akaretsang dinaane, dikgangkhutshwe, maboko le diterama tse di kwadilweng ke bakwadi ba ba nang le talente ya go ngoka barutwana go ithuta dikwalo le go di buisa.
- E tota diponagalo tsa ditlhangwa tse di farologaneng go thusa barutwana go tlhaloganya le go sekaseka ditlhangwa ka katlego.
- E akaretsa dintlhatlase go gatelela go tlhaloganya diponagalo tse di farologaneng tsa ditlhangwa.
- E rulagantswe ka merero e e farologaneng e e golagantsweng le tsona mo Bukeng ya Morutwana go ba humisa le go ba natlafatsa ka tlotlofoko le tiriso ya puo.
We Also Recommend
THE ANSWER SERIES GRADE 12 PHYSICAL SCIENCE 3 in 1 STUDY GUIDE CAPS
Platinum Afrikaans Huistaal NKABV - Graad 5 Leerderboek (Afrikaans, Paperback)
Platinum Afrikaans Huistaal Graad 7 Onderwysersgids (met Werkboek vir remediëring en verryking)
Kaplan and Sadock's Synopsis of Psychiatry : Behavioral Science/Clinical Psychiatry


text: 18 Go tswa foo, o ne a ba bolelela setshwantsho se se tlhalosang gore ba tlhoka go rapela ka metlha le gore ba se ka ba itlhoboga,+2 o ne a re: “Mo motseng mongwe go ne go na le moatlhodi mongwe yo o neng a sa boife Modimo e bile a sa tlotle motho ope.3 Gape go ne go na le motlholagadi mongwe mo motseng oo yo o neng a tlhola a ya kwa go ene a re, ‘Go na le mongwe yo ke nang le kgang le ene, tlhomamisa gore o atlhola kgang ya rona ka tshiamiso.’4 Go ne ga feta nako e telele a gana go dira jalo, le fa go ntse jalo, morago o ne a ipolelela jaana, ‘Le fa gone ke sa boife Modimo e bile ke sa tlotle motho ope,5 ke tla tlhomamisa gore ke atlhola kgang ya motlholagadi yono ka tshiamiso, ka gonne o nna a ntshwenya. Ke tla dira jalo gore a se ka a tlhola a tla mo go nna mme a ntapisa ka go boaboa fano.’”*+6 Foo Morena o ne a re: “A lo utlwile se moatlhodi yono a neng a se bua le fa gone a le bosula?7 Eleruri, a Modimo le ene ga a kitla a tlhomamisa gore ba a ba tlhophileng ba ba goelang kwa go ene bosigo le motshegare ba direlwa tshiamiso,+ fa a ntse a le pelotelele le bone?+8 Ke a lo bolelela, o tla tlhomamisa gore ba direlwa tshiamiso ka bonako. Le fa go ntse jalo, fa Morwa motho a goroga, a tota o tla fitlhela tumelo e e ntseng jalo* mo lefatsheng?”9 Gape o ne a bua le batho ba ba neng ba itshepa thata, ba akanya gore ba siame e bile ba tsaya batho ba bangwe e se ba sepe. O ne a ba bolelela setshwantsho seno:10 “Banna ba babedi ba ne ba ya kwa tempeleng go ya go rapela, yo mongwe e ne e le Mofarasai mme yo mongwe e le mokgethisi.11 Mofarasai o ne a ema mme a rapela mo pelong a re, ‘Ao tlhe Modimo, ke a go leboga ka gonne ga ke tshwane le batho ba bangwe, ba ba tsayang ka dikgoka, ba ba sa siamang, ba ba dirang boaka, e bile ga ke tshwane le mokgethisi yono.12 Ke itima dijo gabedi ka beke; ke ntsha moneelo* wa dilo tsotlhe tse ke nnang le tsone.’+13 Le fa go ntse jalo, mokgethisi o ne a eme kgakajana e bile a sa batle go leba kwa legodimong, mme o ne a nna a itaya sehuba sa gagwe a re, ‘Ao tlhe Modimo, nkutlwele botlhoko,* ka gonne ke moleofi.’+14 Ke a lo bolelela, mokgethisi yono o ne a ya kwa legaeng la gagwe mme o ne a kailwe a siame go gaisa Mofarasai yole.+ Gonne mongwe le mongwe yo o ikgodisang o tla kokobediwa, mme mongwe le mongwe yo o ikokobetsang o tla godisiwa.”+15 Jaanong gape batho ba ne ba tlisa masea a bone kwa go ene gore a a segofatse, mme fa barutwa ba bona seo, ba ne ba ba kgalemela.+16 Le fa go ntse jalo, Jesu o ne a kopa gore masea ao a tlisiwe kwa go ene a re: “Tlogelang bana ba bannye bano ba tle mo go nna, mme lo se ka lwa leka go ba thibela, ka gonne Bogosi Jwa Modimo ke jwa ba ba ntseng jalo.+17 Ammaaruri ke a lo bolelela, ope fela yo o sa amogeleng Bogosi Jwa Modimo jaaka ngwana yo monnye yo o amogelang dilo tse a di newang, ga a kitla a tsena mo go jone gotlhelele.”+18 Mme mongwe wa babusi o ne a mmotsa a re: “Moruti yo o Molemo, ke eng se ke tshwanetseng go se dira gore ke bone botshelo jo bo sa khutleng?”+19 Jesu o ne a mo raya a re: “Ke ka ntlha yang fa o mpitsa yo o molemo? Ga go na ope yo o molemo, fa e se Modimo fela.+20 O itse ditaelo tseno: ‘O se ka wa dira boaka,+ o se ka wa bolaya motho,+ o se ka wa utswa,+ o se ka wa ntsha bosupi jwa maaka,+ tlotla rrago le mmago.’”+21 Foo o ne a re: “Ke dirile dilo tseno tsotlhe go tloga ke sa le mosha.”22 Fa Jesu a sena go utlwa seo, o ne a mo raya a re: “Go sa ntse go na le selo se le sengwe se se tlhaelang ka wena: Rekisa dilo tsotlhe tse o nang le tsone mme o abele bahumanegi madi a tsone, mme o tla nna le letlotlo kwa magodimong; mme o tle o nne molatedi wa me.”+23 Fa a utlwa seno, o ne a hutsafala thata, ka gonne o ne a humile thata.+24 Jesu o ne a mo leba a bo a re: “Ruri go tla nna thata tota gore ba ba nang le madi ba tsene mo Bogosing Jwa Modimo!+25 Tota e bile, go motlhofo gore kamela e tsene mo phatlheng ya nnale e e rokang go na le gore monna yo o humileng a tsene mo Bogosing Jwa Modimo.”+26 Ba ba neng ba utlwa seo ba ne ba re: “Tota ke mang yo o ka bolokwang?”+27 O ne a re: “Dilo tse di sa kgonegeng mo bathong, di a kgonega mo Modimong.”+28 Le fa go ntse jalo, Petere o ne a re: “Re tlogetse dilo tsa rona mme ra go sala morago.”+29 O ne a ba raya a re: “Ammaaruri ke a lo bolelela, ga go na ope yo o tlogetseng ntlo kgotsa mosadi kgotsa bomorwarraagwe kgotsa batsadi kgotsa bana ka ntlha ya Bogosi Jwa Modimo+30 yo o se kitlang a amogela go le gontsi thata mo nakong eno, mme mo nakong e e tlang* o tla amogela botshelo jo bo sa khutleng.”+31 Go tswa foo, o ne a tseela baaposetoloi ba gagwe ba ba 12 kwa thoko mme a ba raya a re: “Bonang, re ya kwa Jerusalema, mme dilo tsotlhe tse baporofeti ba di kwadilweng ka Morwa motho di tla diragadiwa.*+32 Ka sekai, o tla tsenngwa mo diatleng tsa batho ba ditšhaba+ mme ba tla mo sotla,+ ba tla mo tshwara makgwakgwa ba bo ba mo kgwela mathe.+33 Mme fa ba sena go mo kgwathisa ba tla mmolaya,+ le fa go ntse jalo, mo letsatsing la boraro o tla tsoga.”+34 Le fa go ntse jalo, ga ba a ka ba lemoga bokao jwa dilo tseno, ka gonne ba ne ba fitlhetswe mafoko ano, e bile ga ba a ka ba tlhaloganya dilo tse di neng di buiwa.35 Jaanong fa Jesu a fitlha gaufi le Jeriko, monna mongwe yo o foufetseng o ne a ntse go bapa le tsela a kopa.+36 E re ka a ne a utlwa batho ba bantsintsi ba feta, o ne a botsa gore go diragala eng.37 Ba ne ba mo raya ba re: “Jesu wa Monasaretha o a feta!”38 Foo o ne a goa a re: “Jesu, Morwa Dafide, nkutlwele botlhoko!”39 Mme ba ba neng ba le kwa pele ba ne ba mo kgalemela, ba mo raya ba re a didimale, le fa go ntse jalo, o ne a goa le go feta a re: “Morwa Dafide, nkutlwele botlhoko!”40 Foo Jesu o ne a ema mme a laela gore monna yoo a tlisiwe kwa go ene. Fa a sena go tla kwa go ene, Jesu o ne a mmotsa a re:41 “O batla gore ke go direle eng?” O ne a re: “Morena, dira gore ke kgone go bona gape.”42 Ka jalo, Jesu o ne a mo raya a re: “Boa o bone; tumelo ya gago e go fodisitse.”+43 Ka yone nako eo o ne a kgona go bona gape, mme a simolola go mo sala morago+ a galaletsa Modimo. Gape, e rile batho botlhe ba bona seno, ba ne ba baka Modimo.+


text:
Melaetsa e e yang kwa Saredisa (1-6), kwa Filadelefia (7-13), kwa Laodikia (14-22)
3 “Kwalela moengele wa phuthego e e kwa Saredisa o re: Tseno ke dilo tse yo o nang le meya e supa ya Modimo+ le dinaledi tse supa+ a di buang: ‘Ke itse ditiro tsa gago, gore o lebega e kete o a tshela, mme gone o sule.+2 Nna o disitse,+ mme o nonotshe se se neng se le gaufi le go swa, ka gonne ke a bona gore ga o a wetsa* tiro e Modimo wa me a batlang gore o e dire.3 Ka jalo, nna o gopotse se o neng wa se amogela le se o neng wa se utlwa, mme o tswelele o se ngaparetse o bo o ikwatlhaye.+ Eleruri fa o sa tsoge, ke tla tla jaaka legodu,+ mme ga o kitla o itse gore ke tla tla mo go wena ka nako efe.+4 “‘Le fa go ntse jalo, go na le batho ba le mmalwa* mo Saredisa ba ba ileng ba se ka ba leswafatsa diaparo tsa bone,+ mme ba tla tsamaya le nna ba apere tse ditshweu,+ ka gonne ba a tshwanelega.5 Ka jalo, yo o fenyang+ o tla apesiwa diaparo tse ditshweu,+ e bile ga nkitla ke phimola leina la gagwe ka gope mo bukeng ya botshelo,+ mme ke tla itsise leina la gagwe fa pele ga ga Rre le fa pele ga baengele ba gagwe.+6 A yo o nang le tsebe a utlwe se moya o se buang le diphuthego.’7 “Kwalela moengele wa phuthego e e kwa Filadelefia o re: Tseno ke dilo tse yo o boitshepo a di buang,+ yo o boammaaruri,+ yo o nang le selotlolo sa ga Dafide,+ yo e reng a bula go bo go se na ope yo o ka tswalang le yo e reng a tswala go bo go se na ope yo o ka bulang:8 ‘Ke itse ditiro tsa gago. Gape ke a itse gore o na le maatla, le fa gone a se kalo, e bile o ne wa ikobela lefoko la me mme wa se ka wa itatola leina la me. Mme ke tlhomile kgoro e e bulegileng fa pele ga gago,+ e go se nang ope yo o ka e tswalang.9 Ba ba mo phuthegong* ya ga Satane ba ba reng ke Bajuda mme gone e se bone,+ mme ba aka, ke tla dira gore ba tle mme ba ikobe* fa pele ga dinao tsa gago ke bo ke dira gore ba itse gore ke go ratile.10 E re ka o ile wa itshoka fela jaaka nna,*+ le nna ke tla go sireletsa mo nakong ya teko+ e e tla tlang mo lefatsheng lotlhe, gore go lekwe botlhe ba ba nnang mo go lone.11 Ke tla ka bonako.+ Tswelela o ngangatletse se o nang le sone, gore ope a se ka a tsaya serwalo sa gago.+12 “‘Yo o fenyang ke tla mo dira pilara mo tempeleng ya Modimo wa me, mme ga a kitla a tlhola a tswa mo go yone, e bile ke tla kwala leina la Modimo wa me mo go ene le leina la motse wa Modimo wa me,+ e leng Jerusalema yo Mosha+ yo o fologang kwa legodimong a tswa kwa Modimong wa me, e bile ke tla kwala le leina la me le lesha mo go ene.+13 A yo o nang le tsebe a utlwe se moya o se buang le diphuthego.’14 “Kwalela moengele wa phuthego e e kwa Laodikia+ o re: Tseno ke dilo tse Amen+ a di buang, mosupi+ yo o ikanyegang le yo o boammaaruri,+ yo e leng wa ntlha go bopiwa ke Modimo:+15 ‘Ke itse ditiro tsa gago, gore ga o tsididi e bile ga o mogote. Ke eletsa e kete o ka bo o ne o le tsididi kgotsa o le mogote.16 Ka jalo, e re ka o le mololo mme o se mogote+ e bile o se tsididi,+ ke tlile go go kgwa.17 E re ka o ipolela o re, “Ke humile+ e bile ke kokoantse dikhumo mme ga ke tlhoke sepe gotlhelele,” le fa go ntse jalo, ga o itse gore o utlwisa botlhoko, o tlhomola pelo, o humanegile, o foufetse e bile ga o a apara.18 Ke go gakolola gore o reke gauta e e itshekisitsweng ka molelo mo go nna gore o tle o hume, le diaparo tse ditshweu gore o tle o apare gore batho ba se ka ba go bona o sa apara mme wa tlhabiwa ke ditlhong.+ O reke le molemo o o tshasiwang mo matlhong+ mme o tshase matlho a gago gore o tle o bone.+19 “‘Botlhe ba ke ba ratang ke a ba kgalemela e bile ke a ba otlhaya.+ Ka jalo, ikwatlhaele maleo a gago mme o direle Modimo ka pelo yotlhe.+20 Ke eme fa kgorong mme ke a kokota. Fa motho a utlwa lentswe la me a bo a bula setswalo, ke tla tsena mo ntlong ya gagwe ke bo ke ja dijo tsa maitseboa le ene mme le ene o tla di ja le nna.21 Yo o fenyang+ ke tla mo naya tetla ya gore a nne le nna mo setulong sa me sa bogosi,+ fela jaaka le nna ke ile ka fenya mme ka nna+ le Rre mo setulong sa gagwe sa bogosi.22 A yo o nang le tsebe a utlwe se moya o se buang le diphuthego.’”


text: 44 “Jaanong reetsa, wena Jakobe motlhanka wa me,Le wena Iseraele, yo ke go tlhophileng.+2 Seno ke se Jehofa a se buang,Modiri wa gago, Ene yo o go bopileng,+Yo o neng a go thusa fa e sa le o tswa mo popelong:*‘O se ka wa boifa, wena motlhanka wa me Jakobe,+Le wena Jeshurune,*+ yo ke go tlhophileng.3 Gonne ke tla tshelela motho yo o nyorilweng* metsi,+E bile ke tla dira gore melatswana e elele mo nageng e e omeletseng.Ke tla tshololela moya wa me mo losikeng lwa gago+Le ditshegofatso tsa me mo ditlogolwaneng tsa gago.4 Mme ba tla tlhoga jaaka e kete ba tlhoga mo bojannyeng jo botala,+Jaaka ditlhare tsa modibonoka tse di fa melatswaneng ya metsi.5 Mongwe o tla re: “Nna ke wa ga Jehofa.”+Yo mongwe o tla ipitsa ka leina la ga Jakobe,Mme yo mongwe ene o tla kwala jaana mo seatleng sa gagwe: “Wa ga Jehofa.”Mme o tla ipitsa ka leina la Iseraele.’6 Seno ke se Jehofa a se buang,Kgosi ya Iseraele+ le Morekolodi+ wa gagwe, e bong Jehofa wa masomosomo:‘Ke nna wa ntlha e bile ke nna wa bofelo.+Ga go na Modimo ope ntle le nna.+7 Ke mang yo o tshwanang le nna?+A a tlhaeletse mme a bolele a bo a mpontshe bosupi jwa seo.+Go tloga ka nako ya fa ke ne ke tlhoma batho ba bogologolo,A ba bolele dilo tse di tla tlangLe tse di sa ntseng di tla direga.8 Lo se ka lwa boifa,E bile lo se ka lwa aparelwa ke letshogo.+A ga ke a ka ka bolelela mongwe le mongwe wa lona ka bo ka lo itsise?Lo basupi ba me.+A go na le Modimo yo mongwe ntle le nna?Nnyaa, ga go na Lefika+ le lengwe; ga ke itse lepe.’”9 Botlhe ba ba dirang ditshwantsho tse di betlilweng ga ba na mosola,E bile ditshwantsho tsa bone tse ba di ratang thata ga di kitla di ba tswela mosola.+Fela jaaka basupi ba tsone, ga di bone sepe e bile ga di itse sepe,+Ka jalo, ba ba di dirileng ba tla tlhabiwa ke ditlhong.+10 Ke mang yo o ka dirang bomatla ka go bopa modimo kgotsa ka go dira setshwantsho* se se bopilwengSe se se nang mosola ope?+11 Botlhe ba ba itsalanyang le ene ba tla tlhabiwa ke ditlhong.+Babetli ba teng ke bathonyana fela.A botlhe ba phuthege mme ba eme mo maemong a bone.Ba tla tshoga e bile botlhe ba tla tlhabiwa ke ditlhong.12 Mothudi wa tshipi o tsenya tshipi mo magaleng a dirisa sedirisiwa sa gagwe.O e betsabetsa ka dihamore* a e bopa,A dirisa lebogo la gagwe le le maatla.+Go tswa foo o tshwarwa ke tlala a bo a felelwa ke nonofo;Ga a nwe metsi e bile o a lapa.13 Mmetli wa logong o otlolola thapo e e lekanyang, o thalela setshwantsho se a tlileng go se dira ka tšhoko e khibidu.O se gotlha ka sefadi se se gotlhang logong a bo a se thalela ka khampase.O se dira gore se bopege jaaka motho,+Se nne sentle jaaka motho,Gore se nne mo ntlong.*+14 Go na le motho yo tiro ya gagwe e leng go rema masedara.O tlhopha setlhare sa mofuta mongwe, e leng setlhare sa moakere,*Mme o se tlogela gore se gole thata mo gare ga ditlhare tsa sekgwa.+O jala setlhare sa motalafadi, mme pula e a se godisa.15 Go tswa foo, motho o gotsa molelo ka sone.O tsaya dikgong dingwe tsa setlhare seo gore a ithuthafatse;O gotsa molelo a bo a besa senkgwe.Mme gape o dira modimo ka sone a bo a o obamela.O dira setshwantsho se se betlilweng ka sone a bo a ikoba fa pele ga sone.+16 O fisa halofo ya dikgong tseo mo molelong;Ka yone halofo eo, o besa nama, o a e ja a bo a kgora.Gape o a ithuthafatsa a bo a re:“Aha! Molelo ke ono o tla nthutafatsa.”17 Mme o dira modimo ka dikgong tse di setseng, o dira setshwantsho se se betlilweng ka tsone.O ikoba fa pele ga sone a bo a se obamela.O a se rapela a bo a re:“Mpoloke, ka gonne o modimo wa me.”+18 Ga ba itse sepe, ga ba tlhaloganye sepe,+Ka gonne matlho a bone a tswalegile e bile ga ba kgone go bona,Le dipelo tsa bone ga di na temogo.19 Ga go na ope yo o akanyang mo pelong ya gagweKgotsa yo o nang le kitso kgotsa tlhaloganyo ya gore a ipotse a re:“Ke fisitse halofo ya dikgong mo molelong,E bile ke ne ka besa senkgwe le nama mo magaleng a tsone gore ke je.A jaanong ke tshwanetse go dirisa dikgong tse di setseng go dira selo se se makgapha?+A ke tshwanetse go obamela logong* lwa setlhare?”20 O ja melora fela.Pelo ya gagwe e e tsietsegileng e mo timeditse.Ga a ka ke a ikgolola, e bile ga a re:“Ke na le selo se se se nang mosola mo seatleng sa moja.”21 “Gakologelwa dilo tseno, wena Jakobe, le wena Iseraele,Gonne o motlhanka wa me.Ke go bopile e bile o motlhanka wa me.+Wena Iseraele, ga nkitla ke go lebala.+22 Ke tla tlosa melato ya gago jaaka e kete ke e khurumetsa ka leru,+E bile ke tla tlosa maleo a gago jaaka e kete ke a khurumetsa ka leru le le kwenneng.Boela kwa go nna, ka gonne ke tla go rekolola.+23 “Goang ka boitumelo, lona magodimo,Gonne Jehofa o tseregantse!Goang ka ntlha ya phenyo, lona dikarolo tse di kwa tengteng tsa lefatshe!Goang ka boitumelo lona dithaba,+Wena sekgwa, le ditlhare tsotlhe tsa gago!Gonne Jehofa o rekolotse Jakobe,E bile o bontsha bontle jwa gagwe mo Iseraele.”+24 Seno ke se Jehofa a se buang, Morekolodi+ wa gago,Yo o neng a go bopa fa o ne o le mo popelong:“Ke nna Jehofa, yo o dirileng sengwe le sengwe.Ke ne ka tsharolola magodimo ke le nosi,+E bile ke ne ka phutholola lefatshe.+Ke mang yo o neng a na le nna?25 Ke kgoreletsa ditshupo tsa ba ba buang dilo tse di se nang mosola,*E bile ke Nna yo o dirang gore ba ba dirang tiro ya boitseanape ba itshware jaaka dieleele;+Ene yo o tlhakanyang banna ba ba botlhale tlhogoLe yo o fetolang kitso ya bone gore e nne boeleele;+26 Ene yo o dirang gore lefoko la motlhanka wa gagwe le diragaleLe yo o diragatsang ka botlalo dipolelelopele tsa barongwa ba gagwe;+Ene yo o buang ka Jerusalema a re, ‘O tla nniwa,’+Le yo o buang ka metse ya Juda a re, ‘E tla agiwa sesha,+E bile ke tla tsosolosa matlotla a gagwe’;+27 Ene yo o rayang metsi a a boteng a re, ‘Kgala,E bile ke tla kgadisa dinoka tsa gago tsotlhe’;+28 Ene yo o buang ka Kurose+ a re, ‘Ke modisa wa me,E bile o tla diragatsa ka botlalo sotlhe se ke se ikaeletseng’;+Ene yo o buang ka Jerusalema a re, ‘O tla agiwa sesha,’Le yo o buang ka tempele a re, ‘Motheo wa gago o tla thaiwa.’”+


text:
Mogare wa HIV le go anyisa letsele
Mogare wa Human immunodeficiency virus (HIV) ke bolwetsi jo bo sa foleng, jaaka bolwetsi jwa sukiri le madi a a mantsi mo mmeleng.
Go botlhokwa thata gore batho botlhe ba ba tshelang ka mogare wa HIV ba tseye dipilisi tsa antiretroviral(ARV) tsatsi le letsatsi.
Mogare wa HIV le boimana
Go botlhokwa go:
-
Tsaya di ARV tsa gago sentle.
-
Bolelela baitse ba tsa kalafi gore ga o kgone go di nwa.
-
O ye ko ketelong TSOTLHE tsa gago tsa kliniki.Dira diteko tsa gago tsa madi go bona fa di ARV di baya di viral load tsa gago di sa bonale (<50c/ml).
Seno se sireletsa ngwana wa gago gore a seka a nna le mogare wa HIV. Ngwana wa gago le ene o tla newa di ARV fa a sena go tsalwa go thibela HIV.[1]
Bana ba ba fetang 99% ba tsalwa ke bomme ba ba nang le HIV mme bone ba sena HIV.[1]
Fa ngwana a sena go tsholwa
Baya ngwana wa gago lo amane ka mmele ka bonako jo bo kgonegang. Go amana ka mmele go thusa ka go anyisa letsele le go thibela gore ngwana a seka a latlhegelwa ke mmele thata le go nna le jaundice.
Go anyisa letsele ontse o nale HIV
-
Go anyisa ngwana letsele fela go mo sireletsa gore a seka a nna le mogare wa HIV mme go naya ngwana tshono ya gore a nne le boitekanelo jo bo siameng.[2]
-
Go anyisa letsele fela mo dikgweding tse 6 go raya gore ngwana ga a newe dijo kgotsa seno sepe ntle le maši a letsele. Tse dingwe tse – metsi, tee, maši a poiri, dijo – di oketsa kotsi ya gore ngwana a nne le mogare wa HIV le malwetsi a mangwe.
-
Le fa go ntse jalo, go naya ngwana maši a letsele le maši a poiri ga ese lebaka la go emisa go anyisa ngwana letsele fa ele gore o tsaya di ARV tsatsi le letsatsi mme di viral load tsa gago di sa bonale..[1][2]
-
O ka anyisa ngwana letsele go fitlhela a nna le dijara tse 2 le go feta.
-
Le fa o anyisa ngwana letsele ka nako e khutshwane, seno se botoka go nale go sa mo anyise gotlhelele.[2]
Go tewa eng fa ke kgaogantshitswe le ngwana?
Fa o lwala kgotsa o tlhoka go ya sepetlele, kopa go nna le ngwana gaufi le wena. Kgotsa, mo tamusetse maši a gago ka letsogo fa lo kgaogantshitswe gore matsele a gago a nne antse a tswa maši le go dira gore a seka a tlala mo letseleng. Bolelela moitse kalafi wa gago gore o anyisa ngwana letsele.
Go tewa eng fa ngwana a nale mogare wa HIV+?
Bana ba le 1% ba ba tsalwang ke bomme ba ba nang le mogare wa HIV le bone ba tshwaetsega. Fa ngwana wa gago diteko tsa gagwe di re o nale mogare wa HIV, ga gona lebaka la gore o seke wa mo anyisa letsele. Go anyisa dijara tse 2 le go feta go ka tokafatsa boitekanelo jwa ngwana yo o nang le HIV, o nna le dikotla le gore o tla kgona go tshela.[2] Go botlhokwa gore wena le ngwana wa gago lo new di ARV tsa lona tsatsi le letsatsi.
Go tlogedisa letsele fa ke nale mogare wa HIV
Fa o tlogela go anyisa ngwana letsele,o ka mo tlogedisa lone gannyane mo dibekeng. Go emisa go anyisa letsele ka bo nako go ka oketsa tshwaetsego ya ngwana[1]
Go tewa eng fa ke tlhopa go sa anyise letsele?
Fa o nale mogare wa HIV mme o tlhopa go sa anyise letsele, netefatsa gore o tlhaloganya le go nna le tshedimosetso eno:
-
Dikotsi tsa go sa anyise.
-
O kgona go baakanya le go baya maši a poiri go fokotsa dikotsi.
-
Ditekanyetso le gore o mo fepa gakae.
-
Gore maši a poiri a tura go le kana kang.
REFERENCES
[1] PMTCT 2019 Guidelines South Africa - https://sahivsoc.org/Files/PMTCT%20Guideline%20November%20signed%20PRINT%20v7.pdf
[2] WC HIV consolidated guidelines October 2020 - https://www.westerncape.gov.za/assets/departments/health/hiv_guidelines_22012020.pdf
[3] Adult Primary care guidelines 2019 South Africa - https://www.knowledgehub.org.za/elibrary/adult-primary-care-apc-guide-20192020-updated


text:
Jesu, o ruta batho
Jesu, o ruta batho Ka dikgakgamatso
Dithuto tsa botshelo Tse di tswang godimo,
Moruti wa lefatshe, O re senolele
Taolo tsa Bogosi, Tsa puso ya gago;
Taolo tsa bogosi, Tsa puso ya gago.
Bua fela, re a utlwa. Bua fela, re a utlwa
Melao, melao yotlhe, Melao, melao yotlhe.
Re eletsa segolo go e rutwa, Re eletsa le go e boloka.
“Ba ba humanegileng Mo Moyeng ba sego.
Ba tla rua Bogosi Jwa Rara Modimo,
Mme ba ba pelonomi, Le ba ba molemo
Ba tla fenya lefatshe Le jone boleo.
Mme go sego, ka botlalo Dipelo, dipelo tsotlhe
Tse di tshegetsang thato ya me sentle,
Tse di nthatang ka thata ya tsone.
Ba ba tlhologetsweng Tshiamo le bontle
Ba kgorisiwa thata Menate le botshe.
Go sego ba ba lelang; Ba tla gomodiwa.
Mme ba ba itshekileng Ba bona Morena.
Lo ikanyeng, lo ipeleng. Barutwa, barutwa ba me.
Gonne tuelo ya lona e kgolo
Mme Bogosi jwa me ke jwa jone.”


text:
MATLOTLO A A MO LEFOKONG LA MODIMO
“Tlhabano Ke ya Ga Jehofa”
Dafide o ne a dumela mo go Jehofa ka gonne a ne a mo itse e bile a bone kafa a ileng a mo thusa ka gone (1Sa 17:36, 37; wp16.5 11 ¶2-3)
Fa Dafide a leba Goliathe ga a ka a ipapisa le ene, mme o ne a akantse kafa Goliathe e seng motho wa sepe ka gone fa a bapisiwa le Jehofa (1Sa 17: 45-47; wp16.5 11-12)
Jehofa o ile a dira gore Dafide a fenye mmaba wa gagwe (1Sa 17:48-50; wp16.5 12 ¶4; bona setshwantsho se se mo khabareng)
Ka dinako dingwe, re lebana le mathata a magolo a a jaaka go bogisiwa kgotsa go raelesega go dira dilo tse di sa siamang. Fa re lebana le mathata a re akanyang gore re ka se ka ra kgona go a fenya, re tshwanetse go gopola gore mathata ao ga se sepe fa a bapisiwa le maatla a ga Jehofa.—Job 42:1, 2.


text: 12 Molaetsa wa botlhokwa:“Molaetsa wa ga Jehofa ka ga Iseraele,” go bua Jehofa,Ene yo o neng a phutholola magodimo,+Yo o neng a thaya motheo wa lefatshe+Le yo o neng a direla motho moya wa botshelo.*2 “Jaanong ke dira gore Jerusalema a nne kopi e e nang le beine e e dirang gore ditšhaba tsotlhe tse di mo dikologileng di thetheekele; mme Juda le Jerusalema di tla tlhaselwa.+3 Mo letsatsing leo, ke tla dira gore Jerusalema a nne leje le le bokete* mo ditšhabeng tsotlhe. Botlhe ba ba le tsholetsang ruri le tla ba gobatsa mo go botlhoko;+ mme ditšhaba tsotlhe tse di mo lefatsheng di tla phuthiwa gore di mo tlhasele.”+4 Jehofa a re: “Mo letsatsing leo, ke tla dira gore pitse nngwe le nngwe e tlhakane tlhogo e bile ke tla dira gore mopalami wa yone a tsenwe. Ke tla tlhoma matlho a me mo bathong ba Juda, le fa go ntse jalo, ke tla foufatsa pitse nngwe le nngwe ya ditšhaba.5 Mme dikgosana* tsa Juda di tla bua mo pelong ya tsone di re, ‘Banni ba Jerusalema ba nnaya nonofo ka ntlha ya ga Jehofa wa masomosomo, Modimo wa bone.’+6 Mo letsatsing leo, ke tla dira gore dikgosana tsa Juda di nne jaaka magala a a tukang mo sekgweng le jaaka dikgong tse di tukang mo gare ga dijo tsa ditlhaka tse di sa tswang go rojwa,+ mme di tla laila ditšhaba tsotlhe tse di di dikologileng ka fa mojeng le ka fa molemeng;+ mme batho ba Jerusalema ba tla boa ba nna mo lefelong la bone,* mo Jerusalema.+7 “Mme Jehofa o tla boloka ditente tsa Juda pele, gore bontle* jwa ditlogolwana tsa ga Dafide le bontle* jwa banni ba Jerusalema bo tle bo se ka jwa nna bogolo thata fa bo bapisiwa le jwa Juda.8 Mo letsatsing leo, Jehofa o tla femela banni ba Jerusalema;+ mo letsatsing leo, yo o kgopiwang* mo go bone o tla nna jaaka Dafide, mme ditlogolwana tsa ga Dafide di tla nna jaaka Modimo, di tla nna jaaka moengele wa ga Jehofa yo o tsamayang fa pele ga bone.+9 E bile mo letsatsing leo, ke tla tlhomamisa gore ke nyeletsa ditšhaba tsotlhe tse di tlhaselang Jerusalema.+10 “Ke tla tshololela moya wa me mo ditlogolwaneng tsa ga Dafide le mo banning ba Jerusalema; ke tla ba amogela, e bile ba tla nthapela ka tlhoafalo. Mme ba tla leba kwa go ene yo ba mo tlhabileng,+ e bile ba tla mo lelela jaaka fa ba ka lelela morwa yo o esi fela; ba tla mo hutsafalela mo go botlhoko jaaka fa ba ka hutsafalela morwa wa leitibolo.11 Mo letsatsing leo, go tla nna le selelo se segolo mo Jerusalema, jaaka selelo sa kwa Hadadarimone kwa Lebaleng la Megido.+12 Mme lefatshe le tla lela, lelapa lengwe le lengwe le tla lela le le losi; ba losika lwa ga Dafide ba le bosi, le basadi ba bone ba le bosi; ba losika lwa ga Nathane+ ba le bosi, le basadi ba bone ba le bosi;13 ba losika lwa ga Lefi+ ba le bosi, le basadi ba bone ba le bosi; ba losika lwa ga Shimei+ ba le bosi, le basadi ba bone ba le bosi;14 le malapa otlhe a a setseng a tla lela, ba lelapa lengwe le lengwe ba le bosi, le basadi ba bone ba le bosi.


text: 60 “Tsoga wena mosadi,+ phatsimisa lesedi, ka gonne lesedi la gago le tlile.Kgalalelo ya ga Jehofa e a go phatsimela.+2 Gonne lefifi le tla khurumetsa lefatsheLe letobo le lentshontsho le tla khurumetsa ditšhaba;Mme Jehofa o tla go phatsimela,E bile kgalalelo ya gagwe e tla bonwa mo go wena.3 Ditšhaba di tla ya kwa leseding la gago+Le dikgosi+ di tla ya kwa kgalalelong ya gago e e phatsimang.*+4 Tsholetsa matlho mme o lebe go go dikologa.Botlhe ba phuthegile mmogo; ba tla kwa go wena.Bomorwao ba tla ba tswa kgakala,+E bile bomorwadio ba tla ba tshegeditswe mo nôkeng.+5 Ka nako eo o tla leba o bo o phatsima,+Mme pelo ya gago e tla ipela e bo e phophoma ka boitumelo,Ka gonne dikhumo tsa lewatle di tla tlisiwa kwa go wena;Dithoto tsa ditšhaba di tla tla kwa go wena.+6 Dikamela tse dintsintsi di tla tlala mo nageng ya gago,*Dikamelanyana tse ditonanyana tsa kwa Midiana le kwa Efahe.+Tsotlhe tse di tswang kwa Sheba di tla tla;Di tla tla di rwele gauta le borekhu jo bo nkgang monate.*Di tla itsise dipako tsa ga Jehofa.+7 Matsomane otlhe a ga Kedare+ a tla phuthelwa kwa go wena.Diphelefu tsa ga Nebaiothe+ di tla tlisiwa kwa go wena.*Di tla nna setlhabelo mo sebesong sa me mme ke tla di amogela,+Mme ke tla dira gore ntlo ya me e e galalelang* e nne ntle.+8 Ke bomang bano ba ba fofang jaaka maru,Jaaka maeba a ya kwa dirobing tsa one?*9 Gonne ditlhaketlhake di tla solofela mo go nna;+Dikepe tsa Tareshishe di eteletse pele,*Gore di tlise bomorwao go tswa kgakala,+Mmogo le selefera ya bone le gauta ya bone,Ba tla kwa leineng la ga Jehofa, Modimo wa gago le kwa Modimong yo o Boitshepo wa Iseraele,Gonne o tla go galaletsa.*+10 Batswakwa ba tla aga dipota tsa gago,Mme dikgosi tsa bone di tla go direla,+Gonne ke ne ka go itaya ke galefile,Le fa go ntse jalo, ke tla go utlwela botlhoko ke le pelonomi.+11 Dikgoro tsa gago di tla nna di butswe ka metlha;+Ga di kitla di tswalwa motshegare kgotsa bosigo,Gore o tlisediwe dithoto tsa ditšhaba,E bile dikgosi tsa bone di tla etelela pele.+12 Gonne setšhaba le bogosi jo bo se kitlang bo go direla di tla nyelela,Mme ditšhaba di tla senngwa.+13 Dilo tse dintle tsa kwa Lebanona di tla tlisiwa mo go wena,+E leng setlhare sa mofira, setlharesetuba le mokuperese di tla mmogo,+Gore lefelo la me le le boitshepo le dirwe lentle;Ke tla tlotlomatsa lefelo la dinao tsa me.+14 Barwa ba batho ba ba neng ba go bogisa ba tla tla ba bo ba ikoba fa pele ga gago;Botlhe ba ba go tshwarang ka go tlhoka tlotlo ba tla obama fa dinaong tsa gago,Mme ba tla tshwanelwa ke go go bitsa motse wa ga Jehofa,Siona wa Modimo yo o Boitshepo wa Iseraele.+15 Mo boemong jwa gore o nne yo o tlogetsweng le yo o tlhoilweng, go se na ope yo o go ralalang,+Ke tla dira gore batho ba ipelafatse ka wena ka bosakhutleng,Sengwe se se tlisang boitumelo mo dikokomaneng tsotlhe.+16 Tota e bile o tla nwa mashi a ditšhaba,+O tla anya mabele a dikgosi;+Mme ruri o tla itse gore nna Jehofa, ke Mmoloki wa gago,Le gore Yo o Maatla wa ga Jakobe ke Morekolodi+ wa gago.17 Mo boemong jwa kopore ke tla tlisa gauta,Mme mo boemong jwa tshipi ke tla tlisa selefera,Mo boemong jwa logong, kopore,Mme mo boemong jwa maje, tshipi;Mme ke tla tlhoma kagiso gore e nne balebedi ba gagoLe tshiamo gore e nne batho ba gago ba ba abang tiro.+18 Ga go kitla go tlhola go nna le thubakanyo mo lefatsheng la gagoE bile batho ga ba kitla ba senya kgotsa ba thuba mo melelwaneng ya gago.+Mme o tla bitsa dipota tsa gago o re Poloko+ le dikgoro tsa gago o re Pako.19 Letsatsi ga le kitla le tlhola le nna lesedi la gago motshegare,E bile go phatsima ga ngwedi ga go kitla go tlhola go go naya lesedi.Gonne Jehofa e tla nna ene lesedi la gago le le nnang ka bosakhutleng,+E bile bontle jwa Modimo wa gago bo tla phatsima mo go wena.+20 Letsatsi la gago ga le kitla le tlhola le phirima,E bile ngwedi wa gago ga o kitla o tlhola o ngotlega lesedi,Gonne Jehofa e tla nna ene lesedi la gago le le nnang ka bosakhutleng,+Mme malatsi a gago a go hutsafala a tla bo a fedile.+21 Mme batho ba gago botlhe e tla nna basiami;Ba tla rua lefatshe ka bosakhutleng.Bone ke letlhogela le ke le jadileng,Tiro ya diatla tsa me,+ gore ke galalediwe.+22 Yo monnye o tla nna sekete,Le yo mmotlana o tla nna setšhaba se se maatla.Nna Jehofa, ke tla go akofisa mo motlheng wa gone.”


text: 43 Jaanong seno ke se Jehofa a se buang,Mmopi wa gago wena Jakobe, Ene yo o go dirileng wena Iseraele:+“O se ka wa boifa ka gonne ke go rekolotse.+Ke go biditse ka leina la gago.O wa me.2 Fa o ralala metsi, ke tla bo ke na le wena,+E bile fa o ralala dinoka, ga di kitla di go gogola.+Fa o ralala molelo, ga o kitla o sha,E bile kgabo ya molelo ga e kitla e go babola.3 Gonne ke nna Jehofa, Modimo wa gago,Modimo yo o Boitshepo wa Iseraele, Mmoloki wa gago.Ke ntshitse Egepeto gore e nne thekololo ya gago,Ke ntshitse Ethiopia le Seba gore ke go rekolole.4 Gonne o ne wa nna tlhwatlhwakgolo mo matlhong a me,+O ne o tlotlega, e bile ke ne ka go rata.+Ka jalo, ke tla ntsha batho le ditšhabaGore ke boloke botshelo jwa gago.5 O se ka wa boifa, ka gonne ke na le wena.+Ke tla busa ditlogolwana* tsa gago go tswa kwa botlhabaE bile ke tla go phutha go tswa kwa bophirima.+6 Ke tla raya bokone ke re, ‘Ba ntshe!’+Ke tla raya le borwa ke re, ‘O se ka wa gana ka bone.Busa bomorwaake go tswa kgakala, le bomorwadiake go tswa kwa dikhutlong tsa lefatshe,+7 Mongwe le mongwe yo o bidiwang ka leina la me+Le yo ke mmopileng gore ke galalediwe,Yo ke mmopileng le yo ke mo dirileng.’+8 Busang batho ba ba foufetseng le fa gone ba na le matlho,Le ba ba sa utlweng le fa gone ba na le ditsebe.+9 A ditšhaba tsotlhe di phuthegele mo lefelong le le lengwe,E bile a merafe e kokoanngwe.+Ke medimo efe ya tsone* e e ka bolelang seno?Kgotsa a e ka dira gore re utlwe dilo tse di tla diragalang mo nakong e e tlang?+A e tlise basupi ba yone gore e itshupe e se na molato,Kgotsa a basupi bano ba utlwe mme ba re, ‘Ke boammaaruri!’”+10 Jehofa a re: “Lo basupi ba me,+Motlhanka wa me yo ke mo tlhophileng,+Gore lo itse lo bo lo dumele mo go nna,*Le gore lo tlhaloganye gore ke ntse ke le ene Yoo.+Ga go a dirwa Modimo ope pele ga me,E bile ga go a nna le ope morago ga me.+11 Nna, ke nna Jehofa,+ mme kwantle ga me ga go na mmoloki.”+12 Jehofa a re: “Fa go ne go se na modimo ope o sele mo gare ga lona,Ke nna yo o neng a bua, yo o neng a boloka le yo o neng a itsise.+Ka jalo, lo basupi ba me, mme ke nna Modimo.+13 Gape, ke ntse ke le ene Yoo ka metlha;+Mme ga go na ope yo o ka phamolang sepe fela mo seatleng sa me.+Fa ke dira sengwe, ke mang yo o ka nthibelang?”+14 Seno ke se Jehofa a se buang, Morekolodi+ wa lona, Modimo yo o Boitshepo wa Iseraele:+“Ka ntlha ya lona, ke tla romela masole kwa Babelona ke bo ke diga mephakalego yotlhe ya dikgoro tsa yone,+Mme Bakaladia ba tla lela selelo sa khutsafalo ba le mo dikepeng tsa bone.+15 Ke nna Jehofa, Modimo yo o Boitshepo+ wa lona, Mmopi wa Iseraele,+ Kgosi ya lona.”+16 Seno ke se Jehofa a se buang,Ene yo o dirang tsela go ralala lewatleLe tselana go ralala metsi a a bilogang,+17 Yo o bolotsang kara ya ntwa le pitse,+Masole mmogo le batlhabani ba ba maatla a re:“Ba tla rapama mme ga ba kitla ba tsoga.+Ruri ba tla nyelediwa jaaka go timiwa mogala wa lobone o o tukang.”18 “Lo se ka lwa gakologelwa dilo tsa bogologolo,E bile lo se ka lwa nnela go akanya ka dilo tse di fetileng.19 Ke dira sengwe se sesha;+Tota le jaanong se a tlhaga.A ga lo se lemoge?Ke tla dira tsela go ralala naga,+Le dinoka go ralala sekaka.+20 Sebatana se tla ntlotla,Le bophokoje le bontšhe,Ka gonne ke tla ntsha metsi mo nageng,Le dinoka mo dikakeng,+Gore batho ba me, ba ke ba tlhophileng,+ ba nwe,21 Batho ba ke ba bopileng gore e nne ba meGore ba tle ba bolele pako ya me.+22 Mme wena Jakobe, ga o a ka wa mpitsa,+Ka gonne ke go lapisitse, wena Iseraele.+23 Ga o a ntlisetsa dinku tsa ditlhabelo tse di fisiwang di feletseE bile ga o a nkgalaletsa ka ditlhabelo tsa gago.Ga ke a go pateletsa gore o ntlisetse mpho,E bile ga ke a go lapisa ka go batla gore o ntlisetse borekhu jo bo nkgang monate.*+24 Ga o a nthekela ntšhe e e botshe* ka madi a gago,E bile ga o a nkgotsofatsa ka mafura a ditlhabelo tsa gago.+Go na le moo, o nkimeditse ka maleo a gagoE bile o ntapisitse ka melato ya gago.+25 Nna, ke nna Yo ke tlosang melato ya gago*+ ka ntlha ya leina la me,+E bile ga nkitla ke gakologelwa maleo a gago.+26 Nkgakolole; a re sekisane;Tlhalosa kgang ya gago go supa gore ga o na molato.27 Rragomogolo wa ntlha o leofile,E bile babueledi* ba gago ba ntlhanogetse.+28 Ka jalo, ke tla dira gore dikgosana tsa lefelo le le boitshepo di se ka tsa nna boitshepo,E bile ke tla fedisa JakobeKe bo ke dira gore Iseraele a kgobiwe ka mafoko.+


text: 14 Gonne Jehofa o tla utlwela Jakobe botlhoko,+ mme o tla tlhopha Baiseraele gape.+ O tla ba baya* mo nageng ya bone,+ mme batswakwa ba tla ikopanya le bone e bile ba tla ikgolaganya le ditlogolwana tsa ga Jakobe.+2 Mme ditšhaba di tla ba tsaya di bo di ba busetsa kwa lefelong la bone, mme batho ba Iseraele ba tla ba itseela ba ba dira batlhanka le malata+ mo lefatsheng la ga Jehofa; mme batho ba ba neng ba ba dirile batshwarwa ba tla fetoga batshwarwa ba bone, e bile ba tla laola ba ba neng ba ba pateletsa go dira.*3 Mo letsatsing la fa Jehofa a go golola mo botlhokong le mo khuduegong le mo bokgobeng jo bo boima jo o leng mo go jone,+4 o tla bua seane* seno ka ga kgosi ya Babelona:“Ruri yo o pateletsang ba bangwe go dira* o fedisitswe!Ruri kgatelelo e khutlile!+5 Jehofa o robile thobane ya ba ba bosula,E leng molamu wa babusi,+6 Ba ba itayang ditšhaba ba galefile, ba di itaya ba sa kgaotse,+Ba ba fenyang merafe ba shakgetse, ba e bogisa setlhogo ba sa kgaotse.+7 Jaanong lefatshe lotlhe le ikhuditse, ga le na matshwenyego.Batho ba goa ba itumetse.+8 Tota le ditlhare tsa mofira di a go itumelela,Mmogo le masedara a kwa Lebanona.Tsa re, ‘Fa e sa le o wa,Ga go na moremi ope wa logong yo o re tlhaselang.’9 Tota le Lebitla* ka fa tlase le fuduegileGore le go kgatlhantshe fa o tla.Ka ntlha ya gago, le tsosa batho ba ba suleng,Baeteledipele botlhe ba ba gatelelang* ba lefatshe.Le dira gore dikgosi tsotlhe tsa ditšhaba di eme mo ditulong tsa tsone tsa bogosi.10 Botlhe ba a bua mme ba go raya ba re,‘A le wena o nnile bokoa jaaka rona?A jaanong o tshwana le rona?11 Boikgogomoso jwa gago bo foloseditswe kwa Lebitleng,*Le modumo wa diletswa tsa gago tsa megala o khutlile.+Dibokwana di ikadile ka fa tlase ga gago jaaka bolao,Mme diboko ke kobo ya gago.’12 Ruri o ole kwa legodimong,Wena yo o phatsimang, morwa bosa!Ruri o kgaotswe mme wa digelwa mo lefatsheng,Wena yo o neng o fenya ditšhaba!+13 O ne wa bua jaana mo pelong ya gago, ‘Ke tla tlhatlogela kwa magodimong.+Ke tla tsholeletsa setulo sa me sa bogosi kwa godimo ga dinaledi tsa Modimo,+E bile ke tla nna fa fatshe mo thabeng e go kopanelwang mo go yone,Kwa dikarolong tse di kwa kgakala thata tsa bokone.+14 Ke tla tlhatlogela kwa godimodimo ga maru;Ke tla dira gore ke tshwane le Mogodimodimo.’15 Le fa go ntse jalo, o tla folosediwa kwa Lebitleng,*Kwa dikarolong tse di kwa tengteng tsa khuti.16 Ba ba go bonang ba tla go tlhoma matlho;Ba tla go sekaseka ka kelotlhoko ba re,‘A motho yono ke ene yo o neng a tshikinya lefatshe,Yo o neng a roromisa magosi,+17 Yo o neng a dira gore lefatshe le batho ba nnang mo go lone le nne fela jaaka nagaA bo a ribegetsa metse ya lone,+Yo o neng a gana go letla magolegwa a gagwe go boela gae?’+18 Dikgosi tse dingwe tsotlhe tsa ditšhaba,Tota, dikgosi tsotlhe, di fitlhwa ka tsela e e tlotlegang,Nngwe le nngwe mo lebitleng* la yone.19 Mme wena o tla latlhiwa o sa fitlhiwe mo lebitleng,Jaaka letlhogela* le le nyatsegang,O khurumeditswe ke batho ba ba bolailweng ba ba tlhabilweng ka tšhaka,Ba ba fologelang kwa majeng a khuti,Jaaka setoto se se gatakiwang ka dinao.20 Ga o kitla o fologela kwa go bone kwa lebitleng,Ka gonne o sentse naga ya gago,O bolaile batho ba gago.Ditlogolwana tsa badirabosula ga di kitla di tlhola di umakiwa gape.21 Baakanyetsang bomorwawe lefelo la go bolawaKa ntlha ya maleo a borraabonemogolo,Gore ba se ka ba nna maatla ba bo ba gapa lefatsheBa bo ba tlatsa naga ka metse ya bone.”22 Jehofa wa masomosomo a re, “Ke tla ba tlhasela.”+Jehofa a re, “Ke tla nyeletsa leina le masalela le ditlogolwana le bana mo Babelona.”+23 Jehofa wa masomosomo a re, “Ke tla dira gore a nne lefelo le dinoko* di nnang mo go lone e bile ke tla dira gore a nne kgaolo ya metsi a a seretse, mme ke tla mo nyeletsa.”*+24 Jehofa wa masomosomo o ikanne jaana:“Fela jaaka ke ikaeletse, go tla nna jalo,E bile fela jaaka ke sweditse, seo ke sone se se tla diragalang.25 Ke tla thubaganya Moasiria mo lefatsheng la me,E bile ke tla mo gataka mo dithabeng tsa me.+Jokwe ya gagwe e tla tlosiwa mo go bone,Le morwalo wa gagwe o tla tlosiwa mo legetleng la bone.”+26 Seno ke se se sweditsweng* se se tla tlelang lefatshe lotlhe,E bile seno ke seatla se se otlololetsweng* ditšhaba tsotlhe.27 Gonne Jehofa wa masomosomo o dirile tshwetso,Mme ke mang yo o ka e kgoreletsang?+Seatla sa gagwe se otlologile,Mme ke mang yo o ka se busetsang morago?+28 Mo ngwageng o Kgosi Ahase a neng a swa ka one,+ go ne ga romelwa molaetsa ono:29 “O se ka wa itumela, wena Filisitia, ope fela wa gago a se ka a itumela,Fela ka gonne thobane ya yo o go kgemethang e robagantswe.Gonne mo losikeng lwa noga+ go tla tswa noga e e botlhole,+Mme ngwana wa yone e tla nna noga e e botlhole e e bonako.30 Fa maitibolo a batho ba maemo a a kwa tlase a ja,Le bahumanegi ba rapama ka pabalesego,Ke tla bolaya losika lwa gago ka leuba,Mme se se setseng sa gago se tla bolawa.+31 Bokolelang lona batho ba ba mo kgorong! Lelang lona banni ba motse!Lotlhe lo tla nyema moko!Gonne go tla masole a a tswang kwa bokone jaaka e kete ke mosi,E bile ga go na bape ba ba tsamayang ka bonya mo mephatong eo.”32 Ba tla araba barongwa ba setšhaba ba reng?Ba tla ba araba ba re Jehofa o theile motheo wa Siona,+E bile batho ba gagwe ba maemo a a kwa tlase ba tla tshabela mo go ene.


text:
Bomorwadia Siona ba ba hepisang ba a atlholwa (16-26)
3 Gonne Morena wa boammaaruri, e bong Jehofa wa masomosomo,O tlosa mofuta mongwe le mongwe wa dilo tse Jerusalema le Juda di ikaegileng ka tsone,E leng metswedi yotlhe ya senkgwe le metsi,+2 Monna yo o maatla le motlhabani,Moatlhodi le moporofeti,+ yo o dirang boitseanape le mogolwane,3 Mookamedi wa ba ba 50,+ motlotlegi le mogakolodi,Mankge mo go direng maselamose le motshereanyi yo o setswerere.+4 Ke tla dira gore basimane e nne dikgosana tsa bone,E bile ba tla busiwa ke batho ba ba nnang ba fetola megopolo ya bone.*5 Batho ba tla gatelela ba bangwe,Mongwe le mongwe a gatelela yo mongwe.+Mosimane o tla tlhasela monnamogolo,E bile yo o tseelwang kwa tlase o tla nyatsa yo o tlotlegang.+6 Mongwe le mongwe o tla tshwara morwarraagwe mo ntlong ya ga rraagwe a bo a re:“O na le seaparo sa ka fa ntle, ka jalo nna molaodi wa rona.Okamela mokoa ono wa marope a a digilweng.”7 Mme mo letsatsing leo o tla gana a re:“Ga nkitla ke nna yo o hapang dintho tsa lona;*Ga ke na dijo kgotsa diaparo mo ntlong ya me.Lo se ka lwa ntira molaodi wa batho.”8 Gonne Jerusalema o kgopilwe,Le Juda o ole,Ka gonne ba tlhanogetse Jehofa ka mafoko le ka ditiro tsa bone;Ga ba itshware sentle fa pele ga matlho a gagwe a a galalelang.*+9 Difatlhego tsa bone di a ba latofatsa,E bile ba bua fela ka boleo jwa bone jaaka baagi ba Sodoma;+Ga ba leke go bo fitlha.Ruri go latlhega bone ka gonne ba itlisetsa masetlapelo!10 Bolelelang basiami gore dilo di tla ba tsamaela sentle;Ba tla duelelwa se ba se dirang.*+11 Ruri go latlhega motho yo o bosula!O tla welwa ke masetlapelo,Gonne o tla dirwa se diatla tsa gagwe di se dirileng.12 Fa e le batho ba me, baokamedi ba bone ba a kgokgontsha,*E bile ba busiwa ke basadi.Batho ba me, baeteledipele ba lona ba dira gore lo kgarakgatshege,E bile ba tlhakatlhakanya ditselana tse lo tshwanetseng go tsamaya mo go tsone.+13 Jehofa o ipaakanyetsa gore a ba sekise;O a ema gore a atlhole ditšhaba.14 Jehofa o tla atlhola bagolwane le dikgosana tsa batho ba gagwe.O ba raya a re, “Lo fisitse tshimo ya morara,*E bile se lo se utswileng mo bahumaneging se mo matlong a lona.”+15 Gape Morena Molaodimogolo, Jehofa wa masomosomo a re,“Goreng lo thubaganya batho ba me e bile lo sila difatlhego tsa ba ba humanegileng mo loroleng?”+16 Jehofa a re: “E re ka bomorwadia Siona ba le mabela,Ba tsamaya ba tsholeditse ditlhogo,*Ba leba ka tsela e e hepisang, ba a tlolatlola,E bile ba dira modumo ka maseka a bone a maoto fa a ntse a itaagana,17 Jehofa le ene o tla dira gore tlhogo ya bomorwadia Siona e tlale magogo,E bile Jehofa o tla dira gore diphatla tsa bone di nne lefatla.+18 Mo letsatsing leo Jehofa o tla tlosa bontle jwa maseka a bone,Mabanta a bone a tlhogo le mekgabisa ya bone e e bopegileng jaaka ngwedi,+19 Manyena,* maseka le masire,20 Dirwalo tsa tlhogo, maseka a a rwalwang mo maotong le mabanta a sehuba,*Mabotlolo a dinkgisamonate le dikgapetla tse di kgabisang,21 Dipalamonwana le manyena a nko,22 Diaparo tse ditelele tsa meletlo, diaparo tsa fa godimo, diaparo tsa ka fa ntle tse di se nang mabogo le dipatšhe,23 Diipone+ le diaparo tsa letsela le le boleta,*Dituku le masire.24 Mo boemong jwa leokwane la balema,+ ba tla nkga sebodu;Mo boemong jwa lebanta, ba tla ipofa ka mogala;Mo boemong jwa moriri o o kgabisitsweng bontle, ba tla nna lefatla;+Mo boemong jwa seaparo se se tlhwatlhwakgolo, ba tla apara seaparo se se dirilweng ka letsela la kgetsi;+E bile mo boemong jwa gore ba nne bantle, ba tla nna le letshwao la go baboga.25 Banna ba Siona ba tla bolawa ka tšhaka,E bile banna ba gagwe ba ba maatla ba tla swela kwa tlhabanong.+26 Dikgoro tsa gagwe di tla hutsafala di bo di utlwa botlhoko,+E bile o tla nna fa fatshe a kgakgabetse.”+


text:
BOTSHELO JWA BOKERESETE
Lenyalo—Kgolagano e e Nnelang Ruri
Manyalo a a atlegang a galaletsa Jehofa mme gape a dira gore banyalani ba itumele. (Mar 10:9) Gore Bakeresete ba nne le lenyalo le le nnelang ruri e bile ba itumele ba tshwanetse go dirisa melaometheo ya Baebele fa ba tlhopha motho yo ba ka nyalanang le ene.
Ga go botlhale go intsha le mongwe fa o ise o fete nako e mo go yone o nang le keletso e e maatla ya tlhakanelodikobo, ka gonne ka nako eo, keletso eo e ka dira gore go nne thata gore o dire ditshwetso tse di botlhale. (1Bk 7:36) Dirisa nako ya pele o nyala kgotsa o nyalwa go nonotsha kamano ya gago le Modimo le go nna le dinonofo tsa Bokeresete. Mme o tla bo o le mo maemong a a siameng go dira gore lenyalo la gago le atlege.
Pele o dumela go nyalana le mongwe iphe nako ya go itse “se se mo pelong” ya gagwe. (1Pe 3:4) Bolelela motho yo o batlang go nyalana le ene fa o simolola go nna le dipelaelo tse di masisi. Gantsi fa re na le tsala re tlhoma mogopolo mo dilong tse re ka mo direlang tsone e seng gore o tla re naya eng, le mo lenyalong go tshwanetse go nna jalo. (Baf 2:3, 4) Fa o batla go itumela mo lenyalong, o tshwanetse go itlwaetsa go dirisa melaometheo ya Baebele pele ga o nyala kgotsa o nyalwa, ka gonne seno se tla dira gore go nne motlhofo gore o e dirise le fa o sena go nyalwa kgotsa nyala.
LEBANG BIDIO YA GO IPAAKANYETSA LENYALO—KAROLO 3: “BALA DITSHENYEGELO,” LO BO LO ARABA DIPOTSO TSE DI LATELANG:
-
Kamano ya kgaitsadi yono le Tshepo e ne ya gola jang?
-
Kgaitsadi yono o ne a lemoga eng ka Tshepo fa a ntse a mo ithuta?
-
Batsadi ba gagwe ba ile ba mo thusa jang mme o ne a dira tshwetso efe e e botlhale?


text:
Follow up SessionAug 15, 2022
Follow up Session | Couples /small familiesSep 15, 2022
BOTSHE JWA PUO: Dingwao, Diane le Maele a Setswana
R 130.00
Author: Boitumelo Motsei
Mo bukeng e, mokwadi o rotloetsa mmadi go ithuta le go ipela ka molodi wa puo ya Setswana. Diane tse di mo bukeng e di mmalwanyana fela, ga di wetse puo. Di baya motlhala le motheo wa botshe jwa puo ya segarona. Ka jalo, o rotloediwa go buisa bukana tse dingwe go oketsa kitso ya gago. Puo ya gaeno ke lehumo la bokhukhu.
“Botshe jwa Puo ke letlotlo, ke tsela ya go tlhalosa lefatshe le maisakategang a lona. Ke matlho a go bona, ke kgetsi ya kitso. Buka eno ya re mo go rona, “Aforika bula matlho, reetsa, ithute, tshela” Sabata-mpho Mokae, mokwadi le motlhatlheledi, Sol Plaatjie University
“Ka mafoko a ga mokwadi, Mmaarona, Nkoko Boitumelo Motsei, fa a tlhalosa matlhomola a go latlhega ga ditso tsa Moaforika. A sa bue fela. O bua ka dilo a di itse, a tshedile mo go tsona. A o ne o itse gore ga twe, “E se nang ngwana e lomelwa ke mogoloa-yona” Ikutlwele BOTSHE JWA PUO”
Prof Shole Shole, mokwadi, mosekaseki, motlhatlheledi.
Delivery within 5 -10 working days


text:
21 Molaetsa wa go atlholwa ga naga e e tshwanang le lewatle:*+Masetlapelo a tswa kwa nageng, a tswa kwa nageng e e boifisang,A tla jaaka diphefo tsa matsubutsubu tse di phepheulang kwa borwa.+2 Ke boleletswe ponatshegelo eno e e boifisang:Leferefere le dira boferefere,Le mosenyi o a senya.Tlhatloga, wena Elama! Tlhasela, wena Media!+Ke tla fedisa kutlobotlhoko yotlhe e a e baketseng batho.+3 Ke gone ka moo ke leng mo khutsafalong e kgolo.*+Ke tshwerwe ke ditlhabiTse di tshwanang le tsa mosadi yo o belegang.Ke ngomogile pelo thata mo ke sa kgoneng go utlwa;Ke fuduegile thata mo ke sa kgoneng go bona.4 Pelo ya me e iteela ka bonako; ke roromisiwa ke letshogo.Lotlatlana lo ke sa bolong go eletsa gore lo tle, lo dira gore ke tshoge.5 Rulaganyang tafole mme lo beye ditulo sentle!Jang lo bo lo nwe!+Emang lona dikgosana mme lo tlotse* thebe!6 Gonne seno ke se Jehofa a se mpoleletseng:“Tsamaya, o tlhome molebeledi mme o mo laele gore a bege se a se bonang.”7 Mme o ne a bona kara ya ntwa e gogwa ke setlhopha sa dipitse,Kara ya ntwa e gogwa ke ditonki,Kara ya ntwa e gogwa ke dikamela.O ne a di leba ka kelotlhoko, ka kelotlhoko tota.8 Foo o ne a goa jaaka tau a re:“Jehofa, ke nna ke eme mo toreng ya go lebelela motshegare,E bile ke eme mo lefelong le ke nnang mo go lone fa ke disa bosigo bongwe le bongwe.+9 Bonang se se tlang:Banna ba palame kara ya ntwa e e gogwang ke setlhopha sa dipitse!”+Go tswa foo, o ne a goa a re:“O ole! Babelona o ole!+Ditshwantsho tsotlhe tse di betlilweng tsa medimo ya gagwe o di thubagantse fa fatshe!”+10 Lona batho ba me ba lo ntseng lo phothiwa,Thobo* ya seboana sa me,+Ke lo begetse se ke se utlwileng mo go Jehofa wa masomosomo, Modimo wa Iseraele.11 Molaetsa wa go atlholwa ga Duma:*Mongwe o mpitsa a le kwa Seire+ a re:“Molebeledi, bosigo bo tla sa leng?Molebeledi, bosigo bo tla sa leng?”12 Molebeledi o ne a re:“Bosigo bo tloga bo sa, mme go tla nna bosigo gape.Fa lo batla go botsa, botsang.Tlang gape!”13 Molaetsa wa go atlholwa ga sekaka:Lo tla lala gaufi le ditlhare dingwe mo sekakeng,Lona ditlhopha tsa batsamai ba kwa Dedane.+14 Tlang ka metsi lo ye go kgatlhantsha yo o nyorilweng,Lona banni ba lefatshe la Tema,+Mme motho yo o tshabang lo mo tlisetse senkgwe.15 Gonne ba tshabile ditšhaka, ba tshabile tšhaka e e somotsweng,Ba tshabile bora jo bo obilweng e bile ba tshabile ntwa e e setlhogo.16 Gonne seno ke se Jehofa a neng a se mpolelela: “Mo ngwageng o le mongwe fela, jaaka dingwaga tsa modiri yo o thapilweng,* kgalalelo yotlhe ya Kedare+ e tla khutla.17 Banna ba ba tsholang bora mo batlhabaning ba Kedare, ba tla sala ba le mmalwa, ka gonne ke se Jehofa, Modimo wa Iseraele a se buileng.”
Dintlha Tse di Kwa Tlase
^ Go lebega go tewa kgaolo ya Babelonia wa bogologolo.


text:
Motlobo wa dibuka
Motlobo wa dibuka ke lefelo kgotsa ntlu e go kgobakantsweng mefuta yotlhe ya dikitso tse di kwadilweng ka go farologana ga tsone golo go le gongwe. Go le bonolo go ka dirisiwa go sa kgatalese gore ke mofuta ofe.Motlobo wa dibuka o nna le mefuta ya kitso jaaka dibuka, dipampiri ka mefuta go laola kitso kgotsa molaetsa o o mo go tsone. Dingwe e nna tse di ka balwang ke sebala makgolo kgots\a tse di kwadileng di bo di gasiwa. Phaphosi e go bewang dibuka mo go yone e farologane ka bophara go laolwa ke bontsi jwa tsone mekwalo eo, le mo di beiwa sentle mo teng.


text:
Molaetsa wa go atlholwa ga Moabe o a tswelela (1-14)
16 Romelelang mmusi wa lefatshe phelefu,Go tswa kwa Sela go ralala nagaGo ya kwa thabeng ya ga morwadia Siona.2 Fela jaaka nonyane e e lelekilweng mo sentlhageng sa yone,+Bomorwadia Moabe ba tla nna jalo kwa go kgabaganngwang noka gone kwa Arenone.+3 “Ntshang kgakololo, diragatsang tshwetso.Dirang gore moriti wa lona wa motshegare o nne jaaka bosigo.Fitlhang ba ba gasameng mme lo se ka lwa tsietsa ba ba tshabang.4 E kete batho ba me ba ba gasameng ba ka nna mo go wena Moabe.Nna lefelo le ba ka iphitlhang mo go lone ka ntlha ya yo o nyeletsang.+Mogateledi o tla fedisiwa,Tshenyo e tla khutla,E bile ba ba gatakang ba bangwe ba tla fedisiwa mo lefatsheng.5 Mme kgosi e e tswang mo losikeng lwa ga Dafide e tla nna mo setulong sa bogosi.E tla ikanyega e bile puso ya gagwe e tla nna e e sireletsegileng e e dirang dilo ka lorato lo lo sa kgaotseng;+E tla atlhola ka tekatekano e bile e tla diragatsa tshiamo ka bonako.”+6 Re utlwile ka mabela a ga Moabe gore o ikgogomosa thata,+Re utlwile ka boikgodiso jwa gagwe le mabela a gagwe le tšhakgalo ya gagwe;+Le fa go ntse jalo, puo ya gagwe e e se nang mosola e tla fela.7 Ka jalo, Moabe o tla lelela Moabe;Botlhe fela ba tla bokolela.+Ba ba iteilweng ba tla hutsafalela dikuku tsa morara* o o swabisitsweng tsa Kire-haresethe.+8 Gonne masimo a Heshebone+ a swabile,E leng ditlhare tsa morara wa Sibema,+Babusi ba ditšhaba ba gatakile dikala tsa tsone tse dikhibidu;*Ba ne ba ya go fitlha kwa Jasere;+Ba ne ba fetela kwa nageng.Matlhogela a tsone a ne a anama a bo a ya go fitlha kwa lewatleng.9 Ke gone ka moo ke tla lelelang ditlhare tsa morara wa Sibema jaaka ke lelela Jasere.Ke tla go kolobetsa ka dikeledi tsa me, wena Heshebone le Eleale,+Ka gonne modumo wa go itumelela maungo a gago a selemo le thobo ya gago o khutlile.*10 Boitumelo le boipelo di tlositswe mo tshingwaneng ya maungo,E bile ga go na dipina tsa boipelo kgotsa modumo wa boitumelo mo masimong a morara.+Ga go na ope yo o gatang morara mo segatisetsong gore a dire beine.Gonne ke dirile gore modumo wa boitumelo o khutle.+11 Ke gone ka moo ke fuduegileng ka ntlha ya Moabe,+Jaaka modumo wa harepa,E bile dikarolo tsa me tse di kwa tengteng di fuduegile ka ntlha ya Kire-haresethe.+12 Tota le fa Moabe a itapisa ka go ya go obamela kwa lefelong le le kwa godimo le le boitshepo e bile a ya go rapela kwa tempeleng ya gagwe, ga a kitla a fitlhelela sepe.+13 Leno ke lefoko le Jehofa a neng a le bua mo nakong e e fetileng ka ga Moabe.14 Mme jaanong Jehofa a re: “Mo dingwageng di le tharo fela, jaaka dingwaga tsa modiri yo o thapilweng,* kgalalelo ya Moabe e tla tlontlololwa e bile go tla nna le khuduego e kgolo, mme ba ba tla salang ba tla bo ba le mmalwa fela e bile ba le bokoa.”+


text:
BOTSHELO JWA BOKERESETE
Dirisa JW.ORG go Bona Thuso ka Dilo Tsa Letsatsi le Letsatsi
Lefoko la Modimo le re naya sengwe le sengwe se re se tlhokang go lebana le dikgwetlho mo malatsing ano a bofelo. (2Ti 3:1, 16, 17) Mme gone ka dinako dingwe re ka tlhoka thuso ka melaometheo e e ka re thusang ka bothata bongwe jo bo rileng. Ka sekai, a o motsadi yo o tlhokang kgakololo ya gore o ka godisa jang bana ba gago? A o mosha yo o fitlhelang go le thata go ikobela Jehofa? Kgotsa a o hutsafetse ka gonne motho yo o neng o nyalane le ene o tlhokafetse? Mo jw.org o tla bona tshedimosetso e e tla go nayang melaometheo e e ka go thusang mo maemong ano le mo maemong a mangwe a o lebanang le one.—Dia 2:3-6.
Tobetsa DITHUTO TSA BAEBELE mo websaeteng ya jw.org. (Bona setshwantsho 1.) Go tswa foo, tlhopha karolo e o batlang tshedimosetso mo go yone mo lenaaneng le le tlhagang. Kgotsa tobetsa LAEBORARI > DITLHOGO TSE DINGWE le karolo e o batlang tshedimosetso mo go yone. (Bona setshwantsho 2.) Dikarolo tseno di teng gape le mo JW Library®. * Gongwe o ka itumelela go leba ditlhogo tseno mo jw.org kgotsa mo JW Library. Gape o ka kwala setlhogo se o batlang go bala ka sone mo lebokosong la go senka mo jw.org.
Kwala mafoko a a latelang mo lebokosong mo lebokosong la go senka, go tswa foo kwala fa fatshe ditlhogo tse o ka ratang go di bala.
-
Go godisa bana
-
Go thusa basha
-
Go tlhokafalelwa ke molekane wa lenyalo
^ Mo metseletseleng ya ditlhogo, ditlhogo dingwe di tlhaga fela mo jw.org.


text:
Baibala ma ka olelo Hawaii. Bible in Hawaiian. Библия Ha raBaйckoM языke
Baibala
Baibala. Kauoha Kahiko. Pentateuka a Mose. O ka noho ana
Baibala. Kauoha Kahiko. Pentateuka a Mose. Exodus
Baibala. Kauoha Kahiko. Pentateuka a Mose. Levitiko
Baibala. Kauoha Kahiko. Pentateuka a Mose. Heluhelu
Baibala. Kauoha Kahiko. Pentateuka a Mose. Deuteronomy
Baibala. Kauoha Kahiko. Buke a Iosua
Baibala. Kauoha Kahiko. Buke a Iseraela na Lunakanawai
Baibala. Kauoha Kahiko. Buke a Ruta
Baibala. Kauoha Kahiko. Na Moi Mua
Baibala. Kauoha Kahiko. Buke Elua a na Moi
Baibala. Kauoha Kahiko. 1 Buke o na Moi
Baibala. Kauoha Kahiko. Buke Eha o na Moi
Baibala. Kauoha Kahiko. Buke Mua o ka Moolelo
Baibala. Kauoha Kahiko. Buke Elua o ka moolelo
Baibala. Kauoha Kahiko. Ka buke mua a Ezera
Baibala. Kauoha Kahiko. Buke a Nehemia
Baibala. Kauoha Kahiko. Ka lua o ka buke a Ezera
Baibala. Kauoha Kahiko. Buke o Tobita
Baibala. Kauoha Kahiko. Buke a Iudita
Baibala. Kauoha Kahiko. Buke a Esetera
Baibala. Kauoha Kahiko. Buke o Ioba
Baibala. Kauoha Kahiko. Halelu
Baibala. Kauoha Kahiko. Na olelo a Solomona
Baibala. Kauoha Kahiko. Buke o ka Eclesiastes a i ke kahuna haiolelo
Baibala. Kauoha Kahiko. Mele a Solomona
Baibala. Kauoha Kahiko. Buke naauao a Solomona
Baibala. Kauoha Kahiko. Buke naauao a Iesu ke keiki a Siraka
Baibala. Kauoha Kahiko. Buke a Isaia
Baibala. Kauoha Kahiko. Buke a ke kaula Ieremia
Baibala. Kauoha Kahiko. Kanikau
Baibala. Kauoha Kahiko. Ka olelo a Ieremia
Baibala. Kauoha Kahiko. Buke a ke kaula Baruka
Baibala. Kauoha Kahiko. Buke a ke kaula Ezekiela
Baibala. Kauoha Kahiko. Buke a Daniela
Baibala. Kauoha Kahiko. Buke a Hosea
Baibala. Kauoha Kahiko. Buke a ke kaula Ioela
Baibala. Kauoha Kahiko. Buke a ke kaula Amosa
Baibala. Kauoha Kahiko. Ka buke a ke kaula o Obadia
Baibala. Kauoha Kahiko. Ka Buke a ke kaula Iona
Baibala. Kauoha Kahiko. Ka buke a ke kaula Mika
Baibala. Kauoha Kahiko. Ka Buke a ke kaula Nahuma
Baibala. Kauoha Kahiko. Ka Buke a ke kaula Habakuka
Baibala. Kauoha Kahiko. Buke a Zepania
Baibala. Kauoha Kahiko. Ka Buke a ke kaula Hagai
Baibala. Kauoha Kahiko. Buke a Zekaria
Baibala. Kauoha Kahiko. Buke a ke kaula Malaki
Baibala. Kauoha Kahiko. Buke mua a ka poe Makabi
Baibala. Kauoha Kahiko. Buke elua a ka poe Makabi
Baibala. Kauoha Kahiko. Buke Ekolu a ka Makabi
Baibala. Kauoha Kahiko. Ka buke ekolu a Ezera
Baibala. Kauoha Hou. Euanelio. Ka euanelio hemolele a Mataio
Baibala. Kauoha Hou. Euanelio. Euanelio hemolele mai Mareko
Baibala. Kauoha Hou. Euanelio. Euanelio Hemolele mai Luka mai
Baibala. Kauoha Hou. Euanelio. Euanelio hemolele mai loane mai
Baibala. Kauoha Hou. Hana a ka poe lunaolelo hemolele
Baibala. Kauoha Hou. Na episetole a ka poe lunaolelo. Episetole a ka lunaolelo hemolele o Iakobo
Baibala. Kauoha Hou. Na episetole a ka poe lunaolelo. Ka Episetole mua a ka lunaolelo hemolele o Petero
Baibala. Kauoha Hou. Na episetole a ka poe lunaolelo. Ka Episetole Elua a ka lunaolelo hemolele o Petero
Baibala. Kauoha Hou. Na episetole a ka poe lunaolelo. Ka episetole mua a ka lunaolelo hemolele loane ke kahuna pule
Baibala. Kauoha Hou. Na episetole a ka poe lunaolelo. Episetole elua a ka lunaolelo hemolele loane ke kahuna pule
Baibala. Kauoha Hou. Na episetole a ka poe lunaolelo. Episetole Ekolu a ka lunaolelo hemolele loane theologian
Baibala. Kauoha Hou. Na episetole a ka poe lunaolelo. Episetole Katolika a ka lunaolelo hemolele Iuda
Baibala. Kauoha Hou. Na Episetole a Paulo. Ka Episetole i ko Roma a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole mua i ko Korineto a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole Elua i ko Korineto a ka lunaolelo hemolele o Paulo
Baibala. Kauoha Hou. Na Episetole a Paulo. Episetole i ko Galatia a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole i ko Epeso a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole i ko Pilipi a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole i ko Kolosa a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole mua i ko Tesalonike a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole Elua i ko Tesalonike a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole mua ia Timoteo a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole Elua ia Timoteo a ka lunaolelo hemolele o Paulo
Baibala. Kauoha Hou. Na Episetole a Paulo. Episetole ia Tito a ka lunaolelo hemolele o Paulo
Baibala. Kauoha Hou. Na Episetole a Paulo. Episetole ia Pilemona a ka lunaolelo hemolele o Paulo
Baibala. Kauoha Hou. Na Episetole a Paulo. Ka Episetole i ka poe Hebera a ka lunaolelo hemolele o Paulo
Baibala. Kauoha Hou. Hōike a St John the Evangelist (Apocalypse)
P.S. Bce MaTepиaлы зaщищeHы. Пpи koпиpoBaHии TekcToB или фoTo, akTиBHaя ccылka Ha caйT oбязaTeлbHa!


text:
Monna mo leinaneng le o motelele thata mo e leng gore sengwe le sengwe gotlhe mo a leng se sekhutshwane kgotsa se sennye. O rarabolola mathata a ka go itirela dilo tse di lekanang le ene.
Leinane ka ga diphologolo tse dinnye tse di falositsweng di isiwa kwa serapeng sa tlhokomelo ya dikhutsana. Diphologotswana tse di okiwa le go tlhokomelwa ke motho yo o kgethegileng le setlhopha sa gagwe sa bathusi.
Katse le Ntšwa ke ditsala. Ba tshegisa mme ba itumelela go dira dilo tse di farologaneng mmogo.
Ke mang a tlileng go nna moeteledipele wa diphologolo fa Kgosi Lengau a fologa setulo?
Katse le Ntšwa ba lebelela ka fensetere. Ba lebelela ka fensetere, jaanong Katse le Ntšwa ba bona serurubele!


text: 31 Ruri go latlhega ba ba yang kwa Egepeto ba ya go batla thuso,+Ba ba ikaegang ka dipitse,+Ba ba ikanyang dikara tsa ntwa ka gonne di le dintsi,Le dipitse tsa ntwa* ka gonne di na le maatla.Mme ga ba lebe kwa Modimong yo o Boitshepo wa Iseraele,E bile ga ba senke Jehofa.2 Mme le ene o botlhale e bile o tla tlisa masetlapelo,E bile ga a kitla a busetsa mafoko a gagwe kwa morago.O tla tlhasela ntlo ya badirabosulaE bile o tla tlhasela ba ba thusang batho ba ba dirang dilo tse di sa siamang.+3 Mme gone, Baegepeto ke bathonyana fela, ga se Modimo;Dipitse tsa bone ke nama mme ga se ditshedi tsa semoya.+Fa Jehofa a otlolola seatla sa gagwe,Ope fela yo o thusang o tla kgopiwaLe ope fela yo o thusiwang o tla wa;Botlhe ba tla nyelela ka nako e le nngwe.4 Gonne seno ke se Jehofa a neng a se mpolelela:“Fela jaaka tau e kurutla, e leng tawana* e e maatla, ka ntlha ya se e se tsomang,Fa setlhopha sotlhe sa badisa se biditswe gore se tle go e tlhasela,Mme e sa tshosiwe ke mantswe a boneKgotsa e sa boifisiwe ke modumo wa bone,Ka tsela e e tshwanang, Jehofa wa masomosomo o tla tla go bolotsa ntwaKa ntlha ya Thaba ya Siona le thota ya gagwe.5 Fela jaaka dinonyane tse di fologelang kwa tlase gore di phamole sengwe,Jehofa wa masomosomo le ene o tla femela Jerusalema jalo.+O tla mo femela a bo a mo golola.O tla mo sireletsa a bo a mo falotsa.”6 “Lona batho ba Iseraele, boelang kwa go Ene yo lo mo tlhanogetseng botlhoko.+7 Gonne mo letsatsing leo mongwe le mongwe o tla latlha medimo ya gagwe e e se nang mosola ya selefera le medimo ya gagwe e e se nang mosola ya gauta, e lo neng lwa leofa ka go e dira.8 Mme Moasiria o tla wa ka tšhaka, e seng tšhaka ya motho;E bile o tla bolawa ka tšhaka, e seng tšhaka ya motho.+O tla tshaba ka ntlha ya tšhaka,Mme makawana a gagwe a tla patelediwa go dira tiro e e boima.9 Lefika la gagwe le tla feta ka ntlha ya letshogo le legolo,Le dikgosana tsa gagwe di tla tshoga ka ntlha ya kota ya sesupo,” go bua Jehofa,Yo lesedi* la gagwe le leng kwa Siona le yo molelo wa gagwe o mogolo o leng kwa Jerusalema.


text:
MATLOTLO A A MO LEFOKONG LA MODIMO
Sekao se se Molemo sa go Katisa ba Bangwe
[Tshameka bidio ya Se se Mo Bukeng ya 2 Dikgosi.]
Elisha o ne a lebile Elija a dira kgakgamatso (2Dk 2:8; w15 4/15 13 ¶15; bona setshwantsho se se mo khabareng)
Elisha o ne a le boikokobetso mme o ne a dirisa thapiso e a neng a e neilwe (2Dk 2:13, 14; w15 4/15 14 ¶16)
Mo phuthegong, Jehofa o neile bagolwane boikarabelo jwa go katisa ba bangwe. (2Ti 2:2) Fa bagolwane ba go katisa, ba letle gore ba go rute, ikanyege e bile o nne boikokobetso.


text:
Mmidi/Mmopo
Mmidi/Mmopo ke Setlhatshana se se simolotseng go lemiwa ke beng gae ba ko lefatsheng la Mexico dingwaga di le 10 000 tse di fitileng. Setlhotlha sa mmidi se ntsha bana mo ditsejwaneng tsa one mo eleng maungo a a felelang a nna le dipeo tsa mmidi tse ka sekgoa di bidiwang kernels.
Mmidi/mmopo le o na ke kuno e e botlhokwa jaaka mabele. Dilo tse dintsi tse o di dirang ka mabele o ka di dira ka mmidi. Le fa e le gore bakwadi ba maloba ba bua fa mmidi o tlile ka Bapotokisi mo Aforika Borwa, le o na o botlhokwa thata mo temothuong ya Batswana. Jaaka mabele, o ka dira momela ka mmidi mme wa apaya bojalwa. Go mefuta e le mebedi e e tlwaelegile ya mmidi, ke o mošhibidu o gantsi o jewang ka go o besa le go o apaya ka metsi o sa photliwa mo seakong, le go apaya kabu, dikgobe le mohubiswane, ga mmogo le go fepa dikgogo. Fa o bona mmidi o mošhibidu o direle bopi o itse gore leuba le tlhasetse. Mmidi o mosweu o dira bopi/phaleshe thata mme fela ka bobedi e dira sengwe le sengwe se se tshwanang.
Mmidi/Mmopo o fetogile dijo tsa mo gae tsa lefatshe mo mafatshe fatsheng ka dipalo tse di ntsi tse di fetang tsa wheat kana raese. Mmidi kgotsa mmopo o kgona go se jewe fela o ntse jalo, mmidi e mengwe e ka dirisiwa go apaya bojalwa, dijo tsa diphologolo , le tse dingwe tse di diriwang ka mmidi.Go na le mefuta ya mmidi kgotsa mmopo e le thataro e e akaretsang dent corn,flint corn,pod corn,pop corn,flour corn, and sweet corn.
Dikgang ka mmidi/mmopo[fetola | Fetola Motswedi]
Bontsi jwa batho ba dumela gore mmidi kgotsa mmopo o ne o tlholega kwa Tehuacan Valley ya Mexico. Ditlhatlhobo tsa se gompieno di supa gore o tlholega thata kwa Balsas River kwa legareng la lefatshe la Mexico.
Bokete jwa temo bo na le seabe mo mmiding. Mefuta ya go lema mo mafatsheng a itsholelo e e kotlase a ineetse mo go lemeng ka botona mo go feletsang go ntsha tsebe ele ngwe ka setlhotlha.[3]
References[fetola | Fetola Motswedi]
- ↑ Linda Campbell Franklin, "Corn," in Andrew F. Smith (ed.
- ↑ Benz, Bruce F. (2005). "Archaeological evidence of teosinte domestication from Guilá Naquitz, Oaxaca". Proceedings of the National Academy of Sciences. National Academy of Sciences of the United States of America. 98 (4): 2104–2106. doi:10.1073/pnas.98.4.2104. JSTOR 3055008. PMC 29389. PMID 11172083.
- ↑ Common Corn Questions and Answers, Iowa State University of Science and Technology, Agronomy Extension, 2011


text:
DINTLHA TSE DI OKETSEGILENG
A re Tshwanetse go Keteka Malatsi Mangwe a a Ketekwang?
MALATSI a a rategang thata a bodumedi le a e seng a bodumedi a a ketekwang ke batho mo dikarolong di le dintsi tsa lefatshe gompieno ga a tswe mo Baebeleng. E le gore mekete e e ntseng jalo e tswa kae? Fa e le gore o ka kgona go ya go dira patlisiso kwa laeboraring, o tla kgatlhwa ke se dibuka dingwe di se buang ka malatsi a a ketekwang mo lefelong le o nnang mo go lone. Akanya ka dikai di le mmalwa.
Easter. The Encyclopædia Britannica e tlhalosa jaana: “Mo Tesetamenteng e Ntšha ga go na sepe se se bontshang gore go ne go ketekwa letsatsi la Ista.” Ista e simologile kae? E simolotse mo kobamelong ya boheitane. Le fa batho ba bolela gore ba keteka tsogo ya ga Jesu ka letsatsi leno, dilo tse ba di dirang ka nako ya Ista ga se tsa Bokeresete. Ka sekai, The Catholic Encyclopedia e bolela jaana ka “Mmutla wa Ista” o o rategang thata: “Mmutla ono ke setshwantsho se se neng se dirisiwa mo boheitaneng mme o tshwantshetsa maatla a go tsala.”
Meletlo ya Ngwaga o Mosha. Malatsi a go ketekwa ga ngwaga o mosha le ditlwaelo tsa teng di farologana go ya ka dinaga. The World Book Encyclopedia e tlhalosa jaana ka tshimologo ya mokete ono: “Ka 46 B.C., mmusi wa Moroma e bong Julius Caesar o ne a tlhoma letsatsi la January 1 go nna Letsatsi la Ngwaga o Mosha. Baroma ba ne ba keteka letsatsi leno go tlotla Janus, modimo wa ditswalo, dikgoro le ditshimologo. Kgwedi ya January e ne ya reelelwa ka Janus, yo o neng a na le difatlhego tse pedi—se sengwe se lebile kwa pele mme se sengwe sone se lebile kwa morago.” Ka jalo, mekete ya ngwaga o mosha e tswa kwa dingwaong tsa boheitane.
Halloween. The Encyclopedia Americana e bolela jaana: “Ditlwaelo tse di amanang le Halloween di simolotse mo meletlong ya Druid [ya baperesiti ba bogologolo ba Ba-Celtic] ya pele ga motlha wa Bokeresete. Ba-Celtic ba ne ba na le meletlo mengwe e ba neng ba e keteka go tlotla medingwana e mebedi e megolo—modimo wa letsatsi le modimo wa baswi . . . , yo moletlo wa gagwe o neng o tshwarwa ka November 1, e leng tshimologo ya Ngwaga o Mosha wa Ba-Celtic. Moletlo wa baswi o ne wa tsena ka iketlo mo Bokereseteng.”
Malatsi a Mangwe a a Ketekwang. Ga re kgone go tlotla ka meletlo yotlhe e e ketekwang ke batho mo lefatsheng lotlhe. Le fa go ntse jalo, malatsi mangwe a a ketekwang go tlotlomatsa batho kgotsa mekgatlho ya batho ga a amogelwe ke Jehofa. (Jeremia 17:5-7; Ditiro 10:25, 26) Gape, gakologelwa gore se se botlhokwa ka meletlo ya bodumedi ke gore a e itumedisa Modimo kgotsa ga e mo itumedise. (Isaia 52:11; Tshenolo 18:4) Melaometheo ya Baebele e e umakiwang mo Kgaolong ya 16 ya buka eno e tla go thusa go bona gore Modimo o leba jang go ketekwa ga malatsi ano a a ketekwang a e seng a bodumedi.


text:
Kafa Armenia e Feleleditseng e Letla Batho Gore ba Nne le Tshwanelo ya go Gana go Tsenela Bosole
Go tsere lobaka lo loleele gore Armenia e letle batho gore ba tlhophe go tsenela bosole mme e ile ya thusiwa ke ditshwetso tse di neng di dirwa kwa ECHR.
Kafa Armenia e Feleleditseng e Letla Batho Gore ba Nne le Tshwanelo ya go Gana go Tsenela Bosole
Go tsere lobaka lo loleele gore Armenia e letle batho gore ba tlhophe go tsenela bosole mme e ile ya thusiwa ke ditshwetso tse di neng di dirwa kwa ECHR.
Basupi ba ga Jehofa ba Tshwerwe ka Ntlha ya Tumelo ya Bone—Mo Mafelong a a Farologaneng
Dikgolegelo tse Basupi ba ga Jehofa ba tsentsweng mo go tsone ka ntlha ya tumelo ya bone le ka ntlha ya go bo ba dira dilo go ya ka ditshwanelo tsa bone.
Kgotlatshekelo ya Boikuelo ya Russia e Dumalana le Tshwetso ya go Thibela Tiro ya Basupi ba ga Jehofa
Kgotlatshekelo e dumalana le tshwetso ya April 20, 2017. Basupi kwa Russia ba tla ikuela kwa dikgotlatshekelong tse di emelang ditshwanelo tsa batho.
Kazakhstan e Tswala Ofisi ya Basupi ba ga Jehofa
Kgotlatshekelo ya Almaty ya kwa Kazakhstan e ntshitse katlholo ya go tswala Ofisi ya Basupi ba ga Jehofa ya kwa Kazakhstan ka dikgwedi tse tharo.
Tshwetso ya Kgotlatshekelo ya Russia e Dira Gore Basupi ba ga Jehofa ba Boge
Tshwetso eo e ile ya senya Basupi leina e bile e dirile gore batho bangwe le badiredipuso ba bogise Basupi le go feta.
Kgotlatshekelo ya South Korea e Tlotla Ditshwanelo Tsa Batho ba ba Ganang go Tsenela Bosole
Kgotlatshekelo e dirile tshwetso ya gore ofisi ya botsamaisi jwa sesole e se ka ya phasalatsa tshedimosetso ya batho ba ba ganang go tsenela bosole ka ntlha ya digakolodi tsa bone.
‘Ke Eletsa go Bona Basupi ba ga Jehofa ba sa Tlhole ba Thibetswe’
Mo dingwageng tse di fetileng, Basupi ba ne ba obamela Modimo ka kgololesego kwa Egepeto. Lokwalodikgang la kwa Egepeto le bega gore Basupi ke batho ba ba siameng le fa ba bogisiwa jalo.
Basupi ba ga Jehofa ba Ikuela Kgatlhanong le Tshwetso e e Dirilweng ke Kgotlatshekelo ya Russia
Basupi ba kopile gore tshwetso eo e phimolwe. Kopo ya bone e tlhalosa gore kgotlatshekelo e dirile tshwetso go se na bosupi jo bo utlwalang jwa gore Basupi ba kotsi mo setšhabeng.
Kazakhstan e Gataka Ditshwanelo Tsa ga Teymur Akhmedov Ka go Mo Isa Kgolegelong
Le fa Rre Akhmedov a lwala thata, kgotlatshekelo ya Astana e mo atlholetse dingwaga di le tlhano mo kgolegelong ka gonne a ne a bua le ba bangwe ka dilo tse a di dumelang.


text:
THUTO 12
O ka Atamalana Jang le Modimo?
1. A Modimo o reetsa dithapelo tsotlhe?
Modimo o laletsa batho ba ditšhaba tsotlhe go mo rapela gore ba kgone go atamalana le ene. (Pesalema 65:2) Le fa go ntse jalo, ga a reetse kgotsa ga a amogele dithapelo tsotlhe. Ka sekai, dithapelo tsa monna yo o sotlang mosadi wa gagwe di ka kgoreletsega. (1 Petere 3:7) Gape fa Baiseraele ba ne ba tswelela ba dira bosula, Modimo ga a ka a reetsa dithapelo tsa bone. Ruri thapelo ke tshiamelo e re sa tshwanelang go e tsaya motlhofo. Mme gone, Modimo o kgona go reetsa dithapelo tsa batho ba ba dirileng boleo jo bo masisi, fa ba ikwatlhaya.—Bala Isaia 1:15; 55:7.
Leba bidio ya A Modimo o Reetsa Dithapelo Tsotlhe?
2. Re tshwanetse go rapela jang?
Thapelo ke karolo ya kobamelo ya rona, ka jalo re tshwanetse go rapela Mmopi wa rona fela, e bong Jehofa. (Mathaio 4:10; 6:9) Gape e re ka re sa itekanela, re tshwanetse go rapela mo leineng la ga Jesu ka gonne o swetse maleo a rona. (Johane 14:6) Jehofa ga a batle gore re boaboeletse dithapelo tse re di tshwereng ka tlhogo kgotsa tse di kwadilweng. O batla gore re mo rapele go tswa pelong.—Bala Mathaio 6:7; Bafilipi 4:6, 7.
Mmopi wa rona o kgona go re utlwa le fa re mo rapela mo pelong. (1 Samuele 1:12, 13) O re kgothaletsa gore re mo rapele nako nngwe le nngwe, jaaka fa re tsoga le pele re robala, ka nako ya dijo le fa re na le mathata.—Bala Pesalema 55:22; Mathaio 15:36.
3. Ke ka ntlha yang fa Bakeresete ba kopana mmogo?
Go atamalana le Modimo ga go motlhofo ka gonne re tshela le batho ba ba se nang tumelo mo Modimong e bile ba nyatsa tsholofetso ya Modimo ya gore go tla nna le kagiso mo lefatsheng. (2 Timotheo 3:1, 4; 2 Petere 3:3, 13) Ka jalo re tlhoka go nna re kopana le badumedi ka rona gore ba re kgothatse, mme le bone ba a re tlhoka.—Bala Bahebera 10:24, 25.
Go kopana mmogo le batho ba ba ratang Modimo go re thusa go atamalana le ene. Dipokano tsa Basupi ba ga Jehofa di re naya tshono e e molemo ya go kgothadiwa ke tumelo ya ba bangwe.—Bala Baroma 1:11, 12.
4. Ke eng se se ka go thusang go atamalana Modimo?
O ka atamalana le Jehofa ka go tlhatlhanya ka se o se ithutileng mo Lefokong la gagwe. Akanya ka se o ka ithutang sone mo dilong tse a di dirileng, mo kgakololong ya gagwe le mo ditsholofetsong tsa gagwe. Go rapela le go tlhatlhanya go re thusa go tlhaloganya lorato lwa Modimo le botlhale jwa gagwe.—Bala Joshua 1:8; Pesalema 1:1-3.
O ka kgona go atamalana le Modimo fela fa o mo tshepa e bile o na le tumelo mo go ene. Tumelo e tshwana le setshedi se se batlang go otliwa. O tshwanetse go otla tumelo ya gago ka go nna o tlhatlhanya ka mabaka a go bo o dumela dilo tse o di dumelang.—Bala Mathaio 4:4; Bahebera 11:1, 6.
5. Go atamalana le Modimo go tla go solegela molemo jang?
Jehofa o amega ka batho ba ba mo ratang. A ka kgona go ba sireletsa mo go sengwe le sengwe fela se se ka senyang tumelo le tsholofelo ya bone ya botshelo jo bo sa khutleng. (Pesalema 91:1, 2, 7-10) O re tlhagisa ka ditsela tsa botshelo tse di ka tsenyang botsogo jwa rona mo kotsing le go re amoga boitumelo. Jehofa o re ruta tsela e e molemolemo ya go tshela.—Bala Pesalema 73:27, 28; Jakobe 4:4, 8.